title: Syklinen monikulmio

text: Ympyrää, jonka sisään on piirretty monikulmio, voidaan kutsua "ulkoympyräksi" eli "monikulmion ympäri piirretyksi ympyräksi". Monikulmion sivuja kutsutaan silloin myös jänteiksi. Kärkien välille piirrettyjä janoja sanotaan monikulmion lävistäjiksi.Vaikka syklisten monikulmioiden idea on tunnettu jo pitkään, eivät matemaatikot ole saaneet niihin kunnollista otetta. Kolmion universaali syklisyys tunnettiin jo antiikin kreikassa ja syklisen nelikulmion ominaisuudetkin melko varhain. Silti jälkipolvet tuntevat vain kaksi syklisen monikulmion pinta-alan lauseketta: kolmiolle sen esitteli Heron ja nelikulmiolle Brahmagupta. Ongelma on osoittautunut hankalaksi, sillä moni on yrittänyt laskea ulkoympyrän säteen tai monikulmion pinta-alan, kun alkutietoina on annettu vain sivujen pituudet. Yleisesti tässä on onnistuttu vain tasasivuisissa tai tasakulmaisissa erikoistapauksissa. Nykyään käytettävät polynomien ominaisuuksia hyödyntävät menetelmät olisivat olleet muinaisille matemaatikoille liian vaativia, sillä sitä ne ovat myös nykymatemaatikoille. Möbius tarttui aiheeseen (vuonna 1828), mutta ei ratkaissut silloin ongelmaa. 1990-luvulla David Robbins käytti laajoja yhtälöryhmiä, joiden yhtälöissä oli runsaasti ratkaistavia muuttujia (viisikulmioissa 70, kuusikulmioissa 134 ja seitsemänkulmioissa 143 307 tuntematonta). Hänkään ei ratkaissut säteen tai pinta-alan lausekkeita eksplisiittisesti.


title: Rita Jeptoo

text: Rita Jeptoo Sitienei (s. 15. helmikuuta 1981) on kenialainen kestävyysjuoksija, joka on keskittynyt maratonjuoksuun. Hän on voittanut Bostonin maratonin kolme kertaa, minkä lisäksi hän on voittanut Chicagon, Tukholman ja Milanon maratonit. Jeptoo sijoittui maratonilla seitsemänneksi sekä 2005 Helsingin että 2007 Osakan MM-kilpailuissa. Vuoden 2004 puolimaratonin MM-kilpailuissa hän sijoittui 14:nneksi. Vuoden 2006 maantiejuoksun maailmanmestaruuskilpailuissa (20 km) hän sijoittui kolmanneksi ja sai joukkuekilpailusta kultaa.


title: Rita Jeptoo

text: Vuonna 2014 Jeptoo jäi kiinni epon käytöstä. Kenian yleisurheiluliitto antoi hänelle kahden vuoden kilpailukiellon. Kansainvälinen yleisurheiluliitto IAAF valitti tapauksesta urheilun kansainväliseen vetoomustuomioistuimeen, joka pidensi kilpailukiellon neljään vuoteen.


title: Rheasilvia

text: Rheasilvia on valtava törmäyskraatteri protoplaneetta-asteroidi Vestan pinnalla. Se on Vestan suurin kraatteri ja lähes yhtä leveä kuin Vesta itse. Kraatteri on geologisessa mielessä suhteellisen nuori, sillä se syntyi noin miljardi vuotta sitten. Vestan Divalia Fossae-repeämälaaksot ovat todennäköisesti syntyneet kraatterin muodostaneen törmäyksen voimasta. Lisäksi monet pienet V-tyypin asteroidit, sekä howardiitti-meteoriitit ovat todennäköisesti Rheasilvian muodostuessa Vestasta irronnutta ainesta. Kraatteri on nimetty Vestan neitsyt Rhea Silvian mukaan.


title: Rheasilvia

text: Rheasilvia sijaitsee Vestan eteläisellä pallonpuoliskolla. Kraatterin keskus sijaitsee kohdassa 301° läntistä pituutta, 75° eteläistä leveyttä, noin 15° Vestan etelänavalta. Rheasilvia dominoi Vestan eteläosia. Sen leveys on noin 500 km ja syvyys noin 19 km. Tämä on erittäin paljon verrattuna Vestaan itseensä, jonka keskimääräinen läpimitta on noin 525 km. Kraatterin keskushuippu on noin 180 km leveä ja lähes kolme kertaa Mount Everestiä korkeampi. Se kohoaa 22 km ympäröivää maastoa korkeammalle ja on Aurinkokunnan toiseksi korkein vuori, ainoastaan Mars-planeetalla sijaitseva Olympus Mons on korkeampi. Rheasilvia peitti muodostuessaan osittain alleen vanhemman jättiläiskraatterin, Veneneian. Rheasilvia osottautui hieman suuremmaksi, kuin aikaisemmista Hubble-avaruusteleskoopin mittauksista arveltiin.


title: Maksutalletus

text:
Jos se, jolla on toiselta saatavana rahaa, arvopapereita tai asiakirjoja,
suoritusvelvollisella on oikeus tallettaa suoritettava aluehallintovirastoon ja siten vapautua suoritusvelvollisuudestaan.
Tästä on säännökset maksutalletuslaissa.


title: Talletus

text: Talletus () voi tarkoittaa suomen kielessä seuraavia:


title: Talletus

text: Wikipediassa on talletuksesta kolme erillistä artikkelia:


title: Vine (ohjelmisto)

text: Vine on Twitterin omistama mobiilisovellus, joka antoi käyttäjien luoda sekä lähettää lyhyitä videoklippejä. Ohjelmistolla luodut videot ovat maksimissaan kuuden sekunnin pituisia ja niitä voitiin jakaa Vinen sosiaalisessa verkossa, tai muissa palveluissa, kuten Twitterissä ja Facebookissa.


title: Vine (ohjelmisto)

text: 27. lokakuuta 2016 Twitter ilmoitti lakkauttavansa Vinen, mutta vanhat videot säilyvät katseltavissa sivustolla.


title: Vine (ohjelmisto)

text: Vinen perustivat Dom Hofmann, Rus Yusupov ja Colin Kroll kesäkuussa 2012. Twitter osti yhtiön lokakuussa 2012, ja kauppahinnaksi raportoitiin 30 miljoonaa dollaria.


title: Vine (ohjelmisto)

text: Vine julkaistiin virallisesti 24. tammikuuta 2013 ilmaisena sovelluksena iOS-laitteille. Android-versio julkaistiin 2. kesäkuuta 2013. 12. marraskuuta 2013 sovellus julkaistiin myös Windows Phonelle.


title: Torsen

text:
Torsen (englannin kielen sanoista "Torque Sensing") on täysin mekaaninen luistonrajoitusominaisuuden sisältävä tasauspyörästö. Toisin kuin tavanomaisessa tasauspyörästössä, torsen-tasauspyörästössä vetoakselien tasoitusta ei hoideta kartiohammaspyörillä vaan hammaspyörien ja ruuvipyörien asetelmilla. Toiminta perustuu siihen, että ruuvipyörä voi helposti pyörittää hammaspyörää, mutta toisinpäin huomattavasti vaikeammin. Normaalisti, kun tasauspyörästöllä tasatut vetoakselit ovat lähes yhtä paljon kuormitettuja, esimerkiksi moottoriajoneuvossa vetävien pyörien ollessa pitävällä ajoradan pinnalla, torsen-tasauspyörästö toimii kuten tavanomainen tasauspyörästö, antaen kaarteissa pyörien pyöriä eri nopeuksilla. Jos yhden vetävän pyörän pito oleellisesti vähenee, torsen-tasauspyörästö kykenee välittömästi jakamaan vääntömomentin uudelleen ja siirtämään tehon sille pyörälle, joka yhä on pitävällä pinnalla.
Tasauspyörästön tarve moottorikäyttöisissä ajoneuvoissa havaittiin jo varhain. Mahdollisia vaihtoehtoja ei kuitenkaan ollut useita, ja niissä oli kaikissa omat vaikeutensa.
Ohiolainen Vernon Gleasman kehitti erilaisen tasauspyörästön, jonka toiminnan ennustamiseen ei ollut valmiita laskukaavoja eikä sen valmistamiseen työkaluja. Gleasmanin täytyi kehittää myös nämä itse. Ensimmäinen torsen-patentti myönnettiin Gleasmanille 1958. Tähän liittyviä myöhempiä patentteja on sittemmin julkaistu useita kymmeniä. Torsen osoitti toimivuutensa kokeellisesti ja kisakäytössä, mutta laajempaan sarjatuotantoon ja uusien ajoneuvojen vakio-osaksi se tuli vasta 1980-luvulla.
Torsen-tasauspyörästöt ovat suosittuja varsinkin nelivetoisten autojen keskitasauspyörästöissä, mutta niitä käytetään myös sekä nelivetoisten että takavetoisten autojen takatasauspyörästöissä.


title: Torsen

text: Torsen-tasauspyörästöistä on olemassa eri versioita:


title: Haagin kongressi

text: Haagin kongressi oli 2.–7. syyskuuta 1872 Alankomaiden Haagissa järjestetty Ensimmäisen internationaalin viides kansainvälinen kongressi. Se merkitsi sosialistisen työväenliikkeen hajoamista kahtia, kun aikaisemmin samassa yhteistyöjärjestössä toimineet marxilaiset ja anarkistit erosivat toisistaan aatteellisten ristiriitojen seurauksena. Keskeisenä syynä hajoamiseen oli internationaalin perustajiin kuuluneiden Karl Marxin ja Mihail Bakuninin keskinäiset erimielisyydet. Ensimmäisestä internationaalista eronneet anarkistit perustivat vain paria viikkoa myöhemmin Sveitsin Saint-Imierissä omaksi yhteistyöjärjestökseen Anarkistisen internationaalin.


title: Haagin kongressi

text: Marxin ja Bakuninin riitojen taustalla oli suhtautuminen vuoden takaisiin Pariisin kommuunin tapahtumiin. Pamfletissaan "Kansalaissota Ranskassa" Marx tulkitsi Pariisin kommuunin epäonnistumista niin, että on muodostettava koko proletariaattia edustava keskusjohtoinen puolue, joka myöhemmin ottaa valtion hallintaansa eli muodostaa niin sanotun proletariaatin diktatuurin. Bakuninin näkemyksen mukaan taas työläisten ja talonpoikien pitää toimia keskenään vallankumouksellisessa liitossa ilman puolueita ja johtavaa eliittiä. Myös koko valtiosta pitää hänen mukaansa luopua ja pyrkiä sen lakkauttamiseen. Bakunin sai kongressissa tukea ajatuksilleen muun muassa sveitsiläiseltä James Guillaumelta.


title: Haagin kongressi

text: Ensimmäinen internationaali järjesti Haagin jälkeen vielä kaksi kongressia ennen vuonna 1876 tapahtunutta hajoamistaan. Sen toimintaa perustettiin jatkamaan Toinen internationaali vuonna 1889.


title: James Guillaume

text: James Guillaume (16. helmikuuta 1844 Lontoo – 20. marraskuuta 1916 Pariisi) oli sveitsiläinen anarkisti ja opettaja. Hän oli yksi sosialistisen työväenliikkeen ensimmäisessä internationaalissa mukana olleen radikaalin Juran federaation johtohahmoista.


title: James Guillaume

text: Guillaume syntyi Lontoossa työskennelleen sveitsiläisen kellosepän poikana. Perheen muutettua takaisin kotimaahan, hän opiskeli 1860-luvulla Zürichin yliopistossa filosofiaa ja kirjallisuutta. Guillaume kiinnostui myös työväenliikkeestä ja oli vuonna 1866 mukana perustamassa ensimmäiseen internationaaliin liittynyttä sveitsiläistä osastoa. Kahta vuotta myöhemmin hän alkoi julkaisemaan "Le Progrès" -lehteä, joka oli ensimmäinen maassa ilmestynyt anarkistinen lehti. Vuonna 1871 Guillaume perusti anarkistisen Juran federaation, johon kuului lähinnä Juran kantonin alueella työskenteleviä kelloseppiä. Seuraavana vuonna järjestetyssä Haagin kongressissa hänen ryhmällään oli merkittävä osuus ensimmäisen internationaalin hajoamiseen, kun Juran federaatio kannatti Karl Marxia vastustanutta Mihail Bakuninia. Pian Haagin kongressin jälkeen Guillaume ja Juran federaatio kutsuivat koolle oman kokouksen, jossa perustettiin Anarkistinen internationaali.


title: James Guillaume

text: Opettajana työskennellyt Guillaume oli jo 1869 erotettu virastaan poliittisen aktivisminsa vuoksi, jonka jälkeen hän johti pientä kirjapainoa Neuchatelissa. Vuonna 1878 Guillaumen oli pakko lähteä maanpakoon Pariisiin, jossa hän muun muassa toimitti oppikirjoja. Radikaali poliittinen toiminta oli Pariisin kommuunin jälkeisessä Ranskassa mahdotonta koko 1800-luvun viimeisten vuosikymmenten ajan. Guillaume jatkoi aktivismiaan vasta vuonna 1905, jolloin hän esitteli libertaristisia ajatuksiaan ja oli mukana anarkosyndikalistisessa liikkeessä. Guillaumen pääteoksena pidetään kirjaa "L'Internationale: Documents et Souvenirs", jossa hän käsittelee ensimmäistä internationaalia anarkistisesta näkökulmasta.


title: Petro Porošenko

text: Petro Oleksijovytš Porošenko (, s. 26. syyskuuta 1965 Bolhrad, Odessan alue, Ukrainan SNT) on ukrainalainen poliitikko ja liikemies. Toukokuun 2014 presidentinvaaleissa hänet valittiin Ukrainan presidentiksi.


title: Petro Porošenko

text:
Porošenko on ollut Ukrainan parlamentin kansanedustaja neljän kauden aikana.
Porošenko valittiin radaan ensimmäisen kerran Ukrainan sosiaalidemokraattisesta puolueesta vuonna 1998 ja kaksi vuotta myöhemmin hän perusti Solidaarisuus-puolueen. Hän oli myös perustamassa Alueiden puolue -puoluetta ja liittyi 2002 Viktor Juštšenkon Meidän Ukrainamme -vaaliliittoon.


title: Petro Porošenko

text: Hänen tärkeimpiin poliittisiin tehtäviinsä kuuluvat toimiminen kansallisen puolustusneuvoston sihteerinä Juštšenkon aikana helmi-syyskuussa 2005, Ukrainan kansallispankin puheenjohtajuus helmikuusta 2007 lähtien, Ukrainan ulkoministerinä toimiminen Julija Tymošenkon hallituksessa (9. lokakuuta 2009 – 11. maaliskuuta 2010) sekä talous- ja kauppaministerin tehtävät Mykola Azarovin hallituksessa (23. maaliskuuta 2012 – 24. joulukuuta 2012).


title: Petro Porošenko

text: Porošenko oli puolueista riippumattomana ehdokkaana Ukrainan presidentinvaaleissa 25. toukokuuta 2014. Mielipidekyselyissä hän oli ollut, Ukrainan parlamentin 22. helmikuuta 2014 tekemän, aiemman presidentti Janukovitšin syrjäyttämisen ja tätä seuranneen Krimin kriisin jälkeen, eli helmikuun 2014 lopusta lähtien eniten kannatusta saanut ehdokas. Esimerkiksi 23. huhtikuuta 2014 julkaistussa, aikavälillä 9.–16. huhtikuuta tehdyssä keskeisten mielipidetutkimuslaitosten yhteisessä, 6 200 vastaajaa käsittäneessä mielipidekyselyssä Porošenkon kannatukseksi raportoitiin 48,4 ja Julija Tymošenkon (”Isänmaa” eli Batkivštšyna-puolue) 14 prosenttia. Heidän perässään tulivat kansanedustaja, suurliikemies Serhi Tihipko (riippumaton ehdokas, aiemmin Alueiden puolue) 7,4, Myh’ailo Dopkin (Alueiden puolue) 6 ja kannatuksella Petro Symonenko (Kommunistinen puolue) 5,6 prosentin kannatuksella. Muut ehdokkaat saivat tässä vaiheessa vähäisemmän kannatuksen.


title: Petro Porošenko

text: Porošenko voitti vaalit ensimmäisellä kierroksella. Ukrainan keskusvaalikomission tulosten mukaan hän sai 54,7 prosenttia presidentinvaaleissa annetuista äänistä.


title: Petro Porošenko

text: Tammikuussa 2019 hän ilmoitti pyrkivänsä myös jatkokaudelle seuraavissa vaaleissa.


title: Petro Porošenko

text: Maaliskuussa 2014 Forbes-lehti arvioi Porošenkon omistusten arvoksi 1,3 miljardia Yhdysvaltain dollaria. Edellisvuonna toinen julkaisu oli arvioinut omaisuudeksi 1,0 miljardia dollaria. Porošenkon yritysvarallisuutta on hoidettu ainakin osin "Ukrprominvest"-konsernin (Група "Укрпромінвест") välityksellä. Yhtymään kuuluu kymmeniä yrityksiä kuten Bogdan-yhtiö (muun muassa linja-autojen ja johdinautojen valmistusta), Leninska kuznja -telakkayhtiö (, siviili- ja sotilasalusten sekä metallirakenteiden valmistusta), makeisvalmistaja Roshen ja muutama muu makeistehdas. Myös tv-kanava Kanal 5 on liitetty konserniin. Uutistuotantoon panostavaa tv-kanavaa on pidetty liberaalina, mutta varsin neutraalina toimijana maan vahvasti politisoituneessa mediakentässä. Myös Ukrajinska Pravda -sanomalehti () kuuluu Porošenkon hallitseman Ukrprominvestin mediaomistuksiin.


title: Petro Porošenko

text: Petro Porošenko on erityisen tunnettu makeistehtailijana ja Roshen-suklaayhtiön pääomistajana (). Yhtiön nimen sanotaan johdetun Porošenko-sukunimen keskiosasta. Roshen-yhtiön ilmoituksen mukaan Venäjän viranomaiset kielsivät makeisyhtiön tuotteiden maahantuonnin Venäjälle kesällä 2013, eivätkä ole antaneet tuontirajoituksille pätevää syytä. Tätä aiemmin Venäjä oli yhtiön päämarkkina-alueita. Yhtymällä on ollut omaa tuotantoa myös Venäjän Lipetskin alueella. Venäläisviranomaiset ovat kuitenkin – venäläisten suklaavalmistajien rikosilmoituksiin liittyviin vaatimuksiin vedoten – pysäyttäneet Roshenin 13 vuotta toimineen Lipetskin tehtaiden toiminnan maaliskuussa 2014, pidättäneet tehtaan kirjanpitäjät ja takavarikoineet yhtiön dokumentteja, poistaneet työntekijät tehtaalta ja ryhtyneet vaatimaan oikeusteitse 2,4 miljardin Venäjän ruplan korvauksia venäläistehtaiden vaatimuksen mukaan heille ”neuvostoajalta saakka kuuluneiden tuotenimien käyttämisestä”. Lipetskin tehdas ilmoitti pysäyttäneensä viipymättä tuotenimikiistan kohteena olevien tuotteiden valmistuksen, mutta viranomaiset olivat tästä huolimatta ryhtyneet tehtaanjohdon mielestä ”kohtuuttomiin toimiin”. Joidenkin lähteiden mukaan Venäjä perusteli tehtaan sulkemista ja myyntikieltoa muodollisesti terveyssyillä. Kiellon todelliseksi syyksi on asiantuntijamielipiteissä arveltu Venäjän poliittisen johdon huolta Ukrainan länsimyönteisen presidenttiehdokkaan poliittisesta linjasta.


title: Petro Porošenko

text: Tultuaan valituksi presidentiksi Porošenko on pyrkinyt vaalilupaustensa mukaisesti myymään Roshenin, mutta Ukrainan ja Venäjän kriisiytyneet välit ovat estäneet sen. Venäjän Roshenia vastaan kohdistamia toimia on kutsuttu "suklaasodaksi". Vuoden 2015 puolivälissä Moskovassa annettu oikeuden päätös pidättää Roshenin omaisuus Venäjällä on kuitenkin estänyt myymispyrkimykset toistaiseksi.


title: Karavaaniseralji

text: Karavaaniseralji oli tienvarsimajatalo, jossa matkalaiset saattoivat levätä ja toipua päivän matkastaan. Aikanaan karavaaniseraljit edesauttoivat kaupankäyntiä, tiedonvälitystä ja ihmisten liikkuvuutta Aasian, Lähi-Idän, Pohjois-Afrikan ja Kaakkois-Euroopan kauppareiteillä, erityisesti silkkitien varrella.


title: Karavaaniseralji

text: Karavaaniseraljeja perustettiin etapeiksi Akhaimenidien Persiaan rakennetun muinaisen, noin 2 500 kilometriä pitkän Sardisista Susaan johtavan kuninkaallisen tien varrelle. Herodotos kuvasi tietä seuraavasti: "Todenmukainen kuvaus tiestä on seuraava: kuninkaallisia pysähdysasemia on olemassa koko sen matkan, sekä loistavia karavaaniseraljeja; ja koko matkan reitti kulkee asuttua seutua, ja se on vapaa vaaroista."


title: Karavaaniseralji

text: Karavaaniseraljeista matkalaiset saivat vettä eläimilleen ja itselleen juotavaksi ja peseytymistä varten. Joihinkin niistä oli rakennettu kylpylöitä. Ne tarjosivat myös rehua eläimille ja kaupan, josta matkalaiset saattoivat ostaa tarvikkeita. Lisäksi osa seraljien kaupoista myi valikoimissaan kiertävien kauppamiesten tuomia tavaroita ja hyödykkeitä.


title: Karavaaniseralji

text: Tyypillinen karavaaniseralji oli neliön tai suorakulmion muotoisten seinien ympäröimä sisäpiha. Pihalle saattoi kulkea portista, joka oli rakennettu riittävän suureksi, jotta se salli suurten tai raskaasti kuormattujen eläinten kuten kamelien läpikulun. Sisäpiha oli lähes poikkeuksetta kattamaton, mutta seinien yhteyteen oli rakennettu talleja, sijoja ja huoneita majoittamaan matkustajia kuten kauppiaita ja heidän miehistöään, eläimiään ja kauppatavaroita.


title: Karavaaniseralji

text: Persiankielinen sana "kārvānsarā" on yhdyssana, joka sisältää sanan "kārvān" (karavaani) ja "sara" (palatsi, tai rakennus, jossa on suljettu sisäpiha). Sanan lopussa on useissa eri kielisissä versioissa turkinkielinen jälkiliite -yi. Tässä yhteydessä karavaani tarkoittaa pitkällä matkalla olevaa kulkuetta, joka koostuu kauppiaista, pyhiinvaeltajista ja muista matkaajista.


title: Karavaaniseralji

text: Moni maailmalta löytyvä paikka, jossa on joskus ollut karavaaniseralji, sisältää sanan "sarai", kuten esimerkiksi Mughal Serai, Sarai Alamgir and Sarai Rohilia. Näin ei ole kuitenkaan aina, sillä useimmiten paikannimeen liitetty "sarai" juontuu sen alkuperäisestä merkityksestä "palatsi".


title: Karavaaniseralji

text: Karavaaniseraljin synonyymeja ovat farsissa "khan", turkissa "han" ja arabiassa "funduq" tai "funduk", joka tulee kreikan majataloa tarkoittavasta sanoista "pandocheion", sekä "fundaco", joka oli venetsialainen termi.


title: UMH group

text: UMH group (United Media Holding group) on vuonna 1994 toimintansa käynnistänyt yksityinen ukrainalainen media-alan holdingyhtiö. Yhtiön kotipaikka on Kiova. UMH group on vuodesta 2013 lähtien osa suurliikemies Serhi Kurtšenkon VETEK-yritysrypästä.


title: UMH group

text: UMH group hallitsee useita ukrainilaisia aikakauslehtiä ja radioasemia, millä toimialoilla se kertoo olevansa Ukrainan johtava viestintäyhtiö. Yhtiö tavoittelee erityisesti venäjänkielistä asiakaskuntaa niin Ukrainassa kuin Venäjälläkin. Yhtiöllä on hallinnassaan yli 50 brändiä ja se kertoo lukeutuvansa 15 suurimman IVY-maissa toimivan joukkoviestintäyhtiön joukkoon. Yhtiön brändeihin kuuluvat aikakauslehdistä Forbesin, Voguen, Argumenty i faktyn ja Komsomolskaja Pravdan Ukrainan versiot, Korrespondent ja Telenedelja verkkosivustoineen. Erillisistä verkkosivustoista merkittävimpiä ovat bigmir.net ja football.ua. Radioasemia ovat esimerkiksi Retro FM, Naše Radio, Europa Plus ja Autoradio. Yhtiön levittää kaapeli- ja satelliittivastaanottona Menju-tv (Menu-tv)-lähetyksiä.


title: Trutz von Trotha

text: Trutz von Trotha-Witzenmann 16. syyskuuta 1946 Dieburg – 18. toukokuuta 2013 Freiburg im Breisgau) oli saksalainen sosiologi ja sosiologian professori Siegenin yliopistossa.


title: Trutz von Trotha

text: Trotha kasvoi ja vietti kouluvuotensa Pforzheimissa, jossa hänen adoptiovanhempansa Witzenmannit asuivat. Hän opiskeli sosiologiaa, poliittista tiedettä ja lähihistoriaa Freiburg im Breisgaussa. Hän valmistui vuonna 1972 Freiburgissa Albert Ludwig-yliopistosta, jossa hän opiskeli Heinrich Popitzin johdolla. 1973-74 hän jatko-opiskeli Yhdysvalloissa. 1979 hän työskenteli tutkijana oikeussosiologi Fritz Sackille Hannoverin yliopistossa, josta hän sai professuurin 1981. Vuodesta 1989 eläkkeelle jäämiseensä vuonna 2009 saakka hän opetti Siegenin yliopistossa.


title: Trutz von Trotha

text: Trutz von Trothan tutkimuksen pääkohteet olivat poliittinen sosiologia ja antropologia, väkivallan ja sodan sosiologia, siirtomaahistoria, lain antropologia ja sosiologia, oikeussosiologia sekä perheiden ja nuorten sosiaalihistoria. Eläkkeelle jäämisen jälkeen hän jatkoi sodan sekä poliittisten voimien uudenlaisten ilmentymien kehityksen ja erityisesti Saharan eteläpuolisen Afrikan alueella tapahtuvan vallankäytön tutkimista.


title: Trutz von Trotha

text: Hän oli myös Witzenmann-yhtymän osakas ja johtokunnan jäsen.


title: Élisée Reclus

text: Jean Jacques Élisée Reclus (15. maaliskuuta 1830 Sainte-Foy-la-Grande, Ranska – 4. huhtikuuta 1905 Torhout, Belgia) oli ranskalainen maantieteilijä ja anarkisti. Häntä pidetään yhdysvaltalaisen Henry David Thoreaun ohella varhaisimpana ekoanarkistina. Reclus’n maantieteellinen pääteos on 19-osainen "La Nouvelle Géographie universelle, la terre et les hommes", jota hän kirjoitti lähes 20 vuoden ajan. Reclus sai teoksesta Ranskan maantieteellisen seuran Société de géographien palkinnon vuonna 1892.


title: Élisée Reclus

text: Élisée Reclus syntyi Gironden maakunnassa kalvinistisen papin perheeseen. Hän oli toiseksi vanhin kaikkiaan neljästätoista lapsesta. Berliinin yliopistossa opiskellut Reclus vietti 1850-luvulla kuusi vuotta Yhdysvalloissa sekä Keski- ja Etelä-Amerikassa. Hän julkaisi ensimmäisen teoksensa vuonna 1855 Yhdysvalloissa. Ranskaan palattuaan Reclus kirjoitti muun muassa "Revue des deux Mondes" -lehteen ja julkaisi kaksi kirjaa.


title: Élisée Reclus

text: Saksan–Ranskan sodan aikana 1870–1871 hän oli mukana valokuvaaja Nadarin johtamassa operaatiossa, jossa piiritettyä Pariisia huollettiin kuumailmapalloilla. Reclus palveli myös kansalliskaartissa, jonka jäsenenä hän osallistui vuonna 1871 Pariisin kommuunin kansannousuun. Vangiksi jäätyään Reclus määrättiin aluksi karkoitettavaksi Uuteen-Kaledoniaan, mutta tammikuussa 1872 se muutettiin elinikäiseksi kansalaisuuden menetykseksi, jonka johdosta hän joutui jättämään Ranskan. Reclus matkusti aluksi Italiaan, jonka jälkeen hän asettui Sveitsiin jatkaen siellä tieteellistä työtään. Saatuaan valmiiksi 19-osaisen pääteoksensa, Reclus otti vuonna 1894 vastaan opettajan viran Brysselin yliopistosta, missä myös hänen veljensä Élie työskenteli opettajana. Toisen pääteoksensa "L’Homme et la Terren" Reclus sai valmiiksi vain hieman ennen kuolemaansa vuonna 1905.


title: Élisée Reclus

text: Anarkistisia teorioita Reclus esitti jo 1850-luvun alussa. Hän oli mukana Ensimmäisen internationaalin toiminnassa alusta lähtien ja osallistui sen kongressiin ensimmäistä kertaa vuonna 1867 Lausannessa. Venäläisen anarkistin Mihail Bakuninin kanssa Reclus ystävystyi vuonna 1864. Hän tunsi myös Pjotr Kropotkinin, jonka julkaisemaa "Le Révolté" -lehteä Reclus rahoitti. Vuonna 1882 hän toimitti yhdessä Carlo Cafieron kanssa julkaisukuntoon Bakuninin kirjan "Dieu et l'État" ("Jumala ja valtio") ja kymmenen vuotta myöhemmin kirjoitti esipuheen Kropotkinin klassiseen teokseen "Taistelu leivästä".


title: Élisée Reclus

text: Élisée Reclus oli ensimmäisiä anarkisteja, joka otti mukaan ajatteluunsa ekologisia näkökulmia. Hän oli lihansyöntiä vastustanut kasvissyöjä, joka puhui luonnon- sekä eläinsuojelun puolesta. 1860-luvullä Reclus’n tiedetään lyhyen aikaa kuuluneen myös vapaamuurareihin. Ilmeisesti hän ei kuitenkaan ollut mukana järjestössä kuin vuoden verran. Lisäksi Reclus oli kiinnostunut muun muassa naturismista ja esperanton kielestä. Hänen kirjallinen tuotantonsa käsittää 19-osaisen "Nouvelle Géographien" sekä 6-osaisen "L’Homme et la Terren" ohella toistakymmentä maantieteellistä sekä kolme poliittista teosta. Lisäksi Reclus julkaisi lukuisia pamfletteja ja lehtikirjoituksia.


title: Élisée Reclus

text: Reclus avioitui vuonna 1858 puoliksi afrikkalaisen Clarisse Brianin kanssa, joka kuoli jo vuonna 1869. Pariskunnalle syntyi kaksi tytärtä vuosina 1860 ja 1863. Reclus’n toinen puoliso oli 1874 kuollut Fanny Lherminez, jonka kanssa hän ei kuitenkaan avioitunut virallisesti.


title: Élisée Reclus

text: Élisée Reclus’n veljistä tunnettuja ovat anestesiaa kehittänyt kirurgi Paul Reclus, etnografi Élie Reclus, joka oli myös militantti anarkisti sekä maantieteilijä Onésime Reclus, jota pidetään "frankofonia"-termin keksijänä.


title: Deutsche Hochschule für Politik

text: Deutsche Hochschule für Politik (DHfP) oli saksalainen yksityinen korkeakoulu. Se perustettiin vuonna 1920, liitettiin nykyiseen Humboldt-yliopistoon vuonna 1940 ja muutettiin yhdeksi Freie Universität Berlinin laitoksista nimellä "Otto-Suhr-Institut" vuonna 1959.


title: Deutsche Hochschule für Politik

text: Korkeakoulun perustamisen aikoihin Weimarin tasavalta oli nuori, hävitty maailmansota ja Versaillesin sopimuksen nöyryytykset vaivasivat ihmisiä. Intellektuellien joukossa muhi fasismia edeltäneitä oikeistolaisia ajatuksia, tasavallan vastustamista, haikailua keisarikunnan aikoihin ja muukalaisvihamielisyyttä. DHfP:n liberaalit perustajat nousivat näitä oikeistolaispiirejä vastaan. Monet heistä kuuluivat Berliinin demokraattiseen yhdistykseen, jonka jäseninä oli myös juutalaisia kauppiaita ja pankkiireja.


title: Deutsche Hochschule für Politik

text: Korkeakoulusta vastasi kannatusyhdistys, jonka jäseninä oli monia Versaillesin rauhansopimuksen allekirjoittajia kuten Walter Simons, Ernst Jaeckh, Friedrich Naumann ja Max Weber. Weber ehti kuolla ennen koulun avaamista.


title: Deutsche Hochschule für Politik

text: Alkuvuosina kaikilta korkeakoulun opettajilta vaadittiin kirjallinen sitoutuminen tasavallan aatteiden tukemiseen. Aluksi pyrittiin kouluttamaan eri taustoista tulevia ihmisiä toimimaan nuoren tasavallan eri tehtävissä. Monet luennoijat olivat osa-aikaisia, ja suuri osa opetuksesta järjestettiin iltaisin työpäivän jälkeen. Tutkinnon suorittaminen tuli mahdolliseksi vasta 1920-luvun puolivälissä.


title: Deutsche Hochschule für Politik

text: Fasismin nousun myötä suuri osa korkeakoulun opettajakunnasta joutui lähtemään maanpakoon vuonna 1933.


title: Deutsche Hochschule für Politik

text: Korkeakoulu liitettiin Friedrich-Wilhelms-yliopistoon vuonna 1940. Sodan jälkeen se alkoi toimia uudelleen itsenäisenä instituuttina. Sen johdossa oli vuodesta 1948 vuoteen 1955 Otto Suhr, Berliinin kaupunginvaltuuston puheenjohtaja ja tuleva Länsi-Berliinin pormestari, joka toimi myös Freie Universität Berlinin kunniaprofessorina. Suhrin kuoleman jälkeen 1958 DHfP liitettiin Freie Universität Berliniin hänen mukaansa nimettynä instituuttina.


title: Simon Guttmann

text: Simon Guttmann (1891, Wien - 1990, Lontoo) oli saksankielinen kirjailija, poliittinen vaikuttaja ja valokuvauksen tukija. Hän liikkui Berliinin ekspressionistien piireissä ja Zurichin dadaistien piireissä 1910-luvulla. Hän toimi ilmeisen aktiivisesti Walter Benjaminin kanssa "Vapaan Saksan nuorisoliikkeessä", vaikka Benjamin ei mainitse Guttmania kirjassaan lainkaan. 1920-luvulla hän asui kaksi viikkoa Moskovassa ja tapasi Vladimir Majakovskin. Myöhemmin hän alkoi tuoda neuvostoliittolaisia taide-elokuvia Saksaan. Vuonna 1932 hän oli valokuvaaja Robert Capan ensimmäinen työnantaja.


title: Simon Guttmann

text: Guttmannin yritys "Dephot" ("Deutscher Photodienst", saksalainen valokuvapalvelu) oli monen muunkin kuuluisan valokuvaajan työnantaja, ja kaikkiaan modernin valokuvajournalismin edelläkävijä. Natsien noustua valtaan Guttmann työskenteli vähän aikaa Vichyn Ranskassa ja siirtyi sitten Lontooseen. Siellä hän alkoi työskennellä muiden maanpaossa olevien kanssa "Picture Postin" vapaaehtoisena kuvatoimittajana ja perusti myöhemmin "Report Dephot" -nimisen kuvajulkaisun.


title: Nicosia (Italia)

text: Nicosia on kunta Italiassa. Se kuuluu Sisilian saaren Ennan maakuntaan. Vuonna 2015 Nicosiassa oli noin 14 000 asukasta.


title: Vesijako

text: Vesijako on kylä Padasjoella. Kylä sijaitsee samannimisen järven rannalla. Kylässä toimivia yhdistyksiä ovat Vesijaon ja Porasan kylien kyläyhdistys ja Vesijakojärven suojeluyhdistys. Kokoontumispaikkana toimii seurantalo Harjula. Kylässä on kyläyhdistyksen ylläpitämä uimaranta ja venevalkama.


title: Lloyd’s of London

text: Lloyd’s of London on brittiläinen jälleenvakuutusmarkkinapaikka. Sen jäseninä on henkilöitä ja vakuutusyhtiöitä, jotka muodostavat liittoutumia jakaakseen vakuutustoiminnan riskit tasaisemmin. Toisin kuin monet muut alalla toimivat tahot, Lloyd’s ei ole yhtiö vaan osuuskunnan tyyppinen järjestö, jonka toimintaa säätelee Yhdistyneen kuningaskunnan parlamentin säätämä asetus. Se on perustettu vuonna 1688.


title: Lloyd’s of London

text: Lloyd'sin toiminta alkoi 1600-luvulla, kun kauppiaat ja laivanvarustajat kohtasivat Edward Lloydin kahvilassa ja sopivat järjestelyistä, joilla suojasivat toisensa katastrofeilta.


title: Troina

text: Troina on kunta Italiassa. Se kuuluu Sisilian saaren Ennan maakuntaan. Vuonna 2016 Troinassa oli vajaat kymmenentuhatta asukasta.


title: Troina

text: Toisessa maailmansodassa Troinassa käytiin raskaita taisteluita yhdysvaltalaisten ja saksalaisten välillä.


title: Georg

text: Georg on miehen etunimi, kreikkalaisperäisen Georgios-nimen lyhentymä, joka on käytössä muun muassa Saksassa ja Ruotsissa. Ruotsiksi nimi lausutaan /jori/. Samaa alkuperää ovat suomalaiset nimet Yrjö, Jori, Jyri ja Jyrki.


title: Georg

text: Suomessa nimi Georg on Väestörekisterikeskuksen tietojen mukaan annettu vuoden 2009 loppuun mennessä noin 4200 henkilölle. Georgin nimipäivä on suomenruotsalaisen kalenterin mukaan 23. huhtikuuta, Pyhän Yrjön muistopäivänä.


title: Shanghai Lil

text: Shanghai Lil ("Footlight Parade") on Lloyd Baconin ohjaama musiikkielokuva vuodelta 1933.


title: Shanghai Lil

text: Suomessa elokuva sai ensiesityksensä 28. lokakuuta 1934 Kino-Palatsissa. Se on talletettu Yhdysvalloissa Kongressin kirjaston Kansalliseen elokuvarekisteriin


title: Shanghai Lil

text: Useammin gangsterirooleissa näytellyt James Cagney on tässä laulava ja steppaava Broadway-tuottaja. Tuottajan uskollista sihteeriä Nan Prescottia näyttelee Joan Blondell.


title: Shanghai Lil

text: Elokuvan päähenkilö on Broadway-tuottaja Chester Kent, joka joutuu syrjään, kun äänielokuva valtaa markkinat. Hän saa loistoidean: elokuvien alkunäytöksenä esitettävän teatterimusikaalin. Lavasteiden takana syntyy kähmintää. Kentin liikekumppanit painostavat häntä yhä kiivaampaan tuotantotahtiin, mutta työtä häiritsee kilpailija, joka varastaa hänen ideoitaan, apunaan ehkä joku yrityksen työntekijä.


title: Shanghai Lil

text: Suomalaisarviossa vuodelta 2014 elokuvaa luonnehditaan mukaansatempaavaksi vauhtimusikaaliksi. Erityiskiitoksen saa koreografi Busby Berkeley. Berkeleyn ansiot nostetaan esiin myös Yhdysvaltojen Kongressin kirjaston luettelossa.


title: Divalia Fossae

text: Divalia Fossae on repeämälaaksojen sarja protoplaneetta-asteroidi Vestan pinnalla. Se on todennäköisesti muodostunut jättiläiskraatteri Rheasilvian luoneessa törmäyksessä. Divalia Fossaelle annettiin alun perin nimi Divalia Fossa, mutta nimi vaihdettiin monikkomuotoon 5. helmikuuta 2014. Laaksot ovat saaneet nimensä roomalaisen juhlan mukaan.


title: Divalia Fossae

text: Divalia Fossae koostuu 86:sta tasapohjaisesta laaksosta, jotka sijaitsevat Vestan päiväntasaajan tienoilla. Muodostelman pohjoisin osa sijaitsee päiväntasaajan leveydellä, ja eteläisin noin kohdassa 22 eteläistä leveyttä. Laaksojen pituudet vaihtelevat 19 ja 380 kilometrin välillä, mutta Divalia Fossaen yhteispituus on jopa 549,37 km. Leveimpien kohtien leveys on noin 15 km, ja laaksojen syvyys on yli kilometri. Pystysuora siirros on suurimmillaan noin 5 km.


title: Diklooriasetaldehydi

text: Diklooriasetaldehydi (CHClO) on asetaldehydin kloorattu johdannainen. Yhdistettä käytetään orgaanisessa synteesissä valmistettaessa muita orgaanisia yhdisteitä.


title: Diklooriasetaldehydi

text: Huoneenlämpötilassa diklooriasetaldehydi on väritön nestemäinen aine. Se liukenee orgaanisten liuottimien lisäksi hyvin veteen, mutta muodostaa helposti vedessä monohydraatin. Seisoessaan diklooriasetaldehydi muodostaa polymeerejä, joita ovat muun muassa heksaklooriparaldehydi ja polydiklooriasetaldehydi. Näitä polymeerejä muodostuu nopeammin Lewis-happojen kuten alumiinikloridin, rauta(III)kloridin, antimonitrikloridin ja tina(IV)kloridin läsnä ollessa. Muut diklooriasetaldehydin reaktiot ovat tyypillisiä aldehydeille. Hapetettaessa siitä muodostuu dikloorietikkahappoa ja pelkistettäessä dikloorietanolia.


title: Diklooriasetaldehydi

text: Diklooriasetaldehydiä valmistetaan tyypillisimmin klooraamalla asetaldehydiä tai paraldehydiä 70–80 °C:n lämpötilassa. Muita tapoja syntetisoida yhdistettä ovat etanolin klooraus nikkelikloridin toimiessa katalyyttinä ja 1,2-dikloorieteenin klooraus vesiliuoksessa.


title: Diklooriasetaldehydi

text: Diklooriasetaldehydiä käytetään eräiden muiden orgaanisten yhdisteiden synteesissä. Siitä voidaan valmistaa muun muassa hyönteismyrkkyinä käytettäviä DDD:tä ja pertaania.


title: Overseas Press Club

text: Overseas Press Club of America on 1939 perustettu yhdysvaltalainen ulkomaankirjeenvaihtajien järjestö. Perustajajäseniä oli uutistoimistossa työskennellyt Carol Weld. Se "ylläpitää Yhdysvalloissa ja ulkomailla työskentelevien toimittajien yhteyksiä, kannustaa ammatillisesti korkean tason ylläpitämistä uutistyössä, edistää uuden toimittajasukupolven koulutusta ja tukee lehdistönvapautta ja ja toimittajien ja lehdistön riippumattomuutta kaikkialla maailmassa sekä pyrkii edistämään ihmisten välisen kommunikaation ja keskinäisen ymmärryksen parantamista". Jäseneksi valittavan on työskenneltävä journalismin alalla päätoimisesti.


title: Overseas Press Club

text: Järjestö myöntää vuosittain huhtikuussa järjestettävässä tilaisuudessa palkintoja erinomaisesta toiminnasta journalismin parissa. Yksi palkinnoista on Robert Capa Gold Medal Award, jonka myöntämisperusteena on ulkomailta julkaistu valokuvareportaasi, joka vaatii poikkeuksellista rohkeutta ja yritteliäisyyttä.


title: Kellot (Ilmari Aalto)

text: Kellot on taiteilija Ilmari Aallon öljyvärityö kankaalle, 50×40 cm, vuodelta 1914. Ateneumin taidemuseo hankki sen kokoelmiinsa vuonna 1971.


title: Kellot (Ilmari Aalto)

text: Ilmari Aallon "Kellot"-maalaus sinistä, ruskeaa ja valkoista väriä kellonmuodossa ja viivaa toistaessaan kuin kuvaisi maalaamisen musikaalista puolta. Se on keveä, helposti sointuva iloinen laji maalauksen mukaan.


title: Kellot (Ilmari Aalto)

text: "Kellot"-maalauksella on yhtymäkohtia venäläiseen kubismiin. Pietarissa avantgarde teki läpimurtoaan noin vuodesta 1908 alkaen sen eri muodoissa, ja tätä taidetta Aaltokin pääsi tarkastelemaan, koska Suomen taideyhdistyksen piirustuskoulun oppilailla oli tapana tehdä opintomatkoja Pietariin. Venäläisen taiteilijan Vassily Kandinskyn taiteessa ja kirjoituksissa musikaalisuus oli "Kellot"-työn syntymäaikoihin mitä ajankohtaista. Myös Sergei Rahmaninovin koraalisinfonia "Kellot" sai ensiesityksensä joulukuussa 1913 Venäjällä, mikä on Aallon "Kellot"-työn kannalta mielenkiintoinen tieto.


title: Kellot (Ilmari Aalto)

text: Helsingissä oltiin nähty Campendonckin "Musiikki"-nimisiä maalauksia Der Blaue Reiterin näyttelyssä tätä ennen.


title: Kellot (Ilmari Aalto)

text: Ilmari Aalto oli innostunut kubismista vain muutaman vuoden, vuodet 1914-1916, ollessaan nuori taiteilija. Suomeen kubismi tuli Pietari-vaikutteiden lisäksi montaa kautta. Suomalaiset taiteilijaystävät toivat noina aikoina kirjoja ja lehtiä ulkomailta, mutta Helsingissä kävi myös ulkolaisia luennoitsijoita mm. norjalainen Jens Thiis vuonna 1913. Tärkeä oli myös Helsingissä vuonna 1914 järjestetty näyttely, jonka järjesti Berliinin Der Sturm -galleria. Tuossa näyttelyssä oli esitellä sekä venäläisiä että saksalaisia avantgardisteja.


title: Saturnalia Fossae

text: Saturnalia Fossae on repeämälaaksojen sarja protoplaneetta-asteroidi Vestan pinnalla. Se on todennäköisesti syntynyt jättiläiskraatteri Veneneian muodostaneessa törmäyksessä. Sille annettiin alun perin nimi Saturnalia Fossa, mutta nimi vaihdettiin monikkomuotoon 5. helmikuuta 2014. Laaksot ovat saaneet nimensä roomalaisen Saturnalia-juhlan mukaan.


title: Saturnalia Fossae

text: Saturnalia Fossae koostuu viidestä erillisestä muodostumasta, joista suurin on Saturnalia Fossa A. Sen leveys on enimmillään noin 43 km. Laaksot Saturnalia Fossa B–E ovat pienempiä, ja niiden maksimileveys on noin 15 km. Saturnalia Fossae sijaitsee Vestan pohjoisella puoliskolla kulmassa päiväntasaajaan nähden. Muodostelman pohjoisin alue sijaitsee kohdassa 47,74° pohjoista leveyttä ja eteläisin 15,75° pohjoista leveyttä. Saturnalia Fossaen kokonaispituus on noin 344,94 km.


title: Veneneia

text: Veneneia on valtava törmäyskraatteri protoplaneetta-asteroidi Vestan pinnalla. Se on toiseksi suurin Vestan kraattereista, ja on puolittain peittynyt nuoremman jättiläiskraatterin, Rheasilvian alle. Veneneian muodostuminen on todennäköisesti muodostanut myös Saturnalia Fossae-repeämälaaksot. Kraatteri on geologisessa mielessä suhteellisen nuori, vain noin 2 miljardia vuotta vanha. Kraatteri sai nimensä erään Vestan neitsyen mukaan.


title: Veneneia

text: Veneneian läpimitta on noin 400 km, mikä on paljon verrattuna Vestan 525 kilometrin keskiläpimittaan. Kraatterin syvyys on noin 12 km, ja sen pohja on aaltoilevaa maisemaa, mitä leikkaavat erisuuntaiset jyrkänteet ja harjanteet. Kraatterin keskus sijaitsee Vestan eteläisellä puoliskolla, ja sen keskus on kohdassa 170° itäistä pituutta ja 52° eteläistä leveyttä. Rheasilvian aiheuttamien muutosten vuoksi Veneneian keskushuippua ei ole enää jäljellä.


title: Friiti Ojala

text: Antti Fritiof ”Friiti” Ojala (2. marraskuuta 1892 Ullava  – 3. joulukuuta 1951 Kaustinen) oli suomalainen viulupelimanni.


title: Friiti Ojala

text: Hän oppi viulunsoiton kansansoittajille tyypilliseen tapaan kuuntelemalla vanhempien pelimannien soittoa ja soittamalla heidän kanssaan. Oppi-isänä hänellä oli Konsta Jylhän isä Viljami Jylhä (1873–1913), ”Marjaanan Villeksi” kutsuttu. Häntä oli pidetty oman aikansa parhaana viulupelimannina, ja hänen kuoltuaan Ojala peri hänen asemansa Keski-Pohjanmaan käytetyimpänä hääsoittajana.


title: Friiti Ojala

text: Hääsoitoissa oli tavallisesti kaksi viulunsoittajaa ja yksi niin sanottu tämmääjä, harmoninsoittaja. Soittajakokoonpanot vaihtelivat tilanteen mukaan. Vuoden 1946 aikoihin aloitti toimintansa Kaustisen Purppuripelimannit-yhtye, jossa Ojala soitti sen alkuvuosina. Soittokumppaneina hänellä oli muun muassa Konsta Jylhä.


title: Friiti Ojala

text: Pelimanneilla oli myös varsinainen ammatti, josta he saivat toimeentulonsa. Ojala työskenteli muun muassa kievarin hevosmiehenä, renkinä ja työmiehenä sahalla. Myöhemmin hän opiskeli sähköasentajaksi, mistä tuli hänen pääammattinsa 1920-luvun alkupuolella. Sähkömiehelle riittikin töitä, koska sähkö levisi maaseudulle ja taloihin tarvittiin asentaja vetämään johdot ja tekemään kytkennät. Siinä sivussa hän soitti viulua, jollainen oli lähes jokaisessa Kaustisen talossa.


title: Friiti Ojala

text: Ojala oli myös kansanmusiikin säveltäjä. Tunnettua kaustislaista ”Häävalssia” pidettiin kauan kansansävelmänä. Vuonna 1965 Tuula Valkama kirjoitti siihen sanat, ja Tapio Rautavaara levytti sen. Tässä yhteydessä oli selvitettävä tekijänoikeudellisia kysymyksiä, jolloin Kaustisen vanhat pelimannit tulivat pitkään pohdittuaan siihen tulokseen, että Ojala on säveltänyt kappaleen vuoden 1921 tienoilla.


title: Friiti Ojala

text: Ojalan yhteydessä muistetaan aina mainita, että hän oli tarkka viulun virittämisessä. Se kesti kauan eikä hän suostunut soittamaan, jos viulu oli vähänkin epävireessä. Hänellä oli myös tapana soittaa silmät kiinni, koska hänen mielestään monet tanssijat eivät pysyneet rytmissä ja heitä katsellessaan soittajankin rytmi meni sekaisin.


title: Friiti Ojala

text: Friiti Ojala oli yksi niistä, jotka mainitaan Kaustisen kaikkien aikojen parhaana pelimannina. Musikaalisuus periytyi myös hänen lapsiinsa, joista mainittakoon trumpettitaiteilija Lauri Ojala ja mestaripelimanni, kanteletaiteilija Aila Rauhala.


title: Feralia Planitia

text: Feralia Planitia on tasanko protoplaneetta-asteroidi Vestan pinnalla. Se on todennäköisesti törmäyskraatteri. Se on nimetty roomalaisen juhlan mukaan.


title: Feralia Planitia

text: Feralia Planitia 270 km leveä, ja noin 15 km syvempi kuin ympäröivät alueet, muodostelman sijaitsee Vestan päiväntasaajan tienoilla. Sen keskus on kohdassa 3,03° pohjoista leveyttä. Myöhemmät törmäykset ovat muuttaneet Feralia Planitian muotoa.


title: Fisherman’s Blues

text: Fisherman’s Blues on skotlantilaisen the Waterboys -yhtyeen studioalbumi vuodelta 1988. Yhtye esiintyi Ruisrockissa seuraavana vuonna.


title: Fisherman’s Blues

text: Yhtyeen oman tuotannon lisäksi albumilla on mm. lainakappale "Sweet Thing" Van Morrisonilta sekä W.B. Yeatsin runoon "The Stolen Child" sävelletty laulu.


title: Fisherman’s Blues

text: Peruskokoonpano:


title: Fisherman’s Blues

text: sekä:


title: Fisherman’s Blues

text:
Tomás McKeown on pidetty gaelilainen laulaja (Carraroe, Co. Galway) ja mm. hänestä on kuva LP-levyn suojakuoressa.
Loppuun on liitetty osa kappaleesta "Blackbird", jonka ovat kirjoittaneet Lennon-McCartney. Julkaisija on SBK Blackwood Music lisenssillä, jonka on myöntänyt ATV Music (Maclen) (BMI).
Loppuun on liitetty osa kappaleesta "This Land Is Your Land", jonka on kirjoittanut Woody Guthrie. Julkaisija on Tro-Ludlow Music, Inc. (BMI).


title: Fisherman’s Blues

text: Kappaletta "Dunford’s Fancy" ei ole mainittu levykannessa.


title: Fisherman’s Blues

text: Albumin kappaleista eräs on Waterboys-yhtyeen vuoden 1990 maksisinglellä "How Long Will I Love You" // "When Will We Be Married" / "Come Live with Me" (Ensign).


title: Fisherman’s Blues

text:
Levy-yhtiö on Ensign Records, jonka emoyhtiö Yhdysvalloissa on Chrysalis Records, 645 Madison Avenue, New York, New York 10022.
Valokuvaajat: B. P. Fallon, Irene Keogh, Cheryl Koralik, Steve Meany ja Frank Millar.


title: Adriano Bellini

text: Adriano Bellini (26. elokuuta 1942 Venetsia) on italialainen kehonrakentaja ja elokuvanäyttelijä.


title: Adriano Bellini

text: Kehonrakennusta harrastanut Bellini esitti pääosia useissa peplum-elokuvissa taiteilijanimellä Kirk Morris. Niistä ensimmäinen oli Tanio Boccian ohjaama "Il trionfo di Maciste" vuonna 1961 ja ehkä paras Riccardo Fredan "Maciste all’Inferno" vuonna 1962. Peplumin mentyä pois muodista Bellini näytteli 1970-luvulle saakka muutamissa eri tyylilajeja edustavissa viihde-elokuvissa. Hän esiintyi myös lukuisissa fotonoveloissa.


title: Raf Baldassarre

text: Raf Baldassarre (oikealta nimeltään "Raffaele Baldassarre", 18. tammikuuta 1932 Giurdignano – 17. tammikuuta 1995 Rooma) oli italialainen elokuvanäyttelijä.


title: Raf Baldassarre

text: Baldassare esitti sivuosia lukuisissa peplum-elokuvissa saamatta aina nimeään alkuteksteihin. Hän oli yleensä joko sankarin ystävä tai roistojen kätyri. Rooleista ehkä tunnetuin on kaartin päällikkö Vittorio Cottafavin elokuvassa "Herkules – Atlantiksen valloittaja". 1960-luvun puolivälistä lähtien Baldassarre esiintyi spagettiwesterneissä taiteilijanimellä "Ralph Baldwyn". Myöhemmin hän näytteli muun muassa eroottisissa komedioissa.


title: Toomas Heikkinen

text: Toomas Heikkinen (s. 27. maaliskuuta 1991) on suomalainen moottoriurheilija. Hän kilpailee rallicrossin MM-sarjassa.


title: Toomas Heikkinen

text: Heikkinen aloitti moottoriurheilun kuusivuotiaana kartigista ja siirtyi Formula Renaultien kautta rallicrossiin vuonna 2010.


title: Toomas Heikkinen

text: Samana vuonna hän voitti rallicrossin Suomen mestaruuden Super Car -luokassa, ruotsalaisen Per Eklundin tallissa Saab 9-3:lla.


title: Toomas Heikkinen

text: Vuonna 2011 Heikkinen ajoi rallicrossin EM-sarjaa edelleen Eklundin Saab 9-3:lla. Tasaisen kauden aikana Heikkinen nousi palkintopallille Ruotsin Höljesissä ja kauden EM-sarjan kokonaiskilpailun sijoitus oli kuudes.


title: Toomas Heikkinen

text: Vuonna 2012 autoksi vaihtui ruotsalaisen OMSE-tiimin Ford Fiesta ja Heikkinen siirtyi ajamaan Pohjois-Amerikkaan Global Rallycross sarjaa. Kauden lupaavat esitykset saivat melkoisen kolauksen X Gamesissa, Los Angelesissa kesäkuussa. Heikkinen joutui dramaattiseen onnettomuuteen ajettuaan harjoituksissa jättimäisen hyppyrin alastulorampin keulaan. Kuntoutuminen vakavista murtumista vei aikansa, mutta Heikkinen ajoi kauden viimeiset kilpailut kipsatulla jalalla.


title: Toomas Heikkinen

text: Vuosi 2013 toi viimein menestystä. Global Rallycross sarjan suvereeni voitto, ennätyksellisen viiden perättäisen osakilpailuvoiton siivittämänä nosti Heikkisen myös vuoden autourheilijaksi Suomessa.


title: Toomas Heikkinen

text: Vuonna 2014 Heikkinen saavutti MM-sarjan kokonaiskilpailussa hopeaa Marklund Motorsportin Volkswagen Polo Supercarilla.


title: Toomas Heikkinen

text: Vuosi 2015 ei tuonut mainittavaa menestystä MM-sarjassa (sijoitus 9.). Belgian osakilpailun voitto ja Kanadasta napattu kakkostila kertoivat vauhdin olevan siellä, vaikka Marklund Motorsportin VW Polo ei ollutkaan edelliskauden iskussa.


title: Toomas Heikkinen

text: Vuoden 2016 FIA World RX sarjan talliksi valikoitui ruotsalainen EKS RX ja autoksi nopea Audi S1 EKS RX quattro. Jo kauden ensimmäisessä osakilpailussa Portugalin Montalegressä Heikkinen väläytti nopeuttaan sijoittuen kolmanneksi. Kausi 2016 päättyi kolmen palkintopallisijoituksen ja muutamien tekniikkaongelmien jälkeen seitsemänteen sijaan. Valmistajien maailmanmestaruus varmistui kuitenkin EKS RX -tiimille yhdessä maailmanmestaruuden voittaneen Mattias Ekströmin kanssa.


title: Toomas Heikkinen

text: Kausi 2017 jatkui EKS RX tallissa tuoden monivaiheisen kauden jälkeen MM-sarjan sijoituksen seitsemän. Parhaina sijoituksina Saksan Esteringistä tullut palkintopallisijoitus (3.) ja Kanadan osakilpailun viides sija.


title: Toomas Heikkinen

text: Vuonna 2018 joensuulainen ajaa villikorttikilpailijana itävaltalaisessa MJP Racing -tallissa muutamia valittuja kisoja.


title: Momio

text: Momio on 7–13 vuotiaille lapsille ja nuorille suunnattu internetpalvelu. Palvelu on tarkoitettu ainoastaan alle 18-vuotiaille. Palvelun ja sen käyttöön tarkoitetun sovelluksen on kehittänyt tanskalainen watAgame. Palvelussa voi viestiä muiden käyttäjien kanssa sekä jakaa kuvia ja YouTube-videoita toisille. Momiota on myös kutsuttu ”lasten Facebookiksi”.


title: Momio

text:
Palvelun käyttöön tarkoitettu sovellus on saatavana seuraaviin laitteisiin: iPad, iPhone, iPod Touch ja useat Android-puhelimet, kuten Samsung Galaxy S3 Mini, S2, S3, S4 ja Tab 3 ja 4. Kaikilla Android-puhelimilla sovellus ei toimi, koska puhelinten Android-versio ei ole tarpeeksi uusi. Palvelua voi käyttää myös tietokoneella osoitteessa www.momio.me.
Momio on julkaistu 15. maaliskuuta vuonna 2014.


title: Momio

text: Momiosta on useita kieliversioita, ja se toimii tällä hetkellä seuraavissa maissa: Tanska, Norja, Ruotsi, Suomi, Puola, Saksa, Itävalta, Sveitsi, Alankomaat, Belgia sekä Britannia.


title: Momio

text: Nykyisten Lasten ja Nuorten pelisivustoilla Momio on lähes suosituin heti MovieStarPlanetin jälkeen Suomessa.


title: Ortodiagonaalinen nelikulmio

text: Ortodiagonaalinen nelikulmio on geometriassa nelikulmio, jonka lävistäjät leikkaavat toisensa kohtisuoraan. Nelikulmiossa kohtisuora leikkaaminen ei tapahdu aina, joten nelikulmiolla tulee sen vuoksi olla joitakin erityisiä ominaisuuksia. Sana "diagonaali" on synonyymi lävistäjälle ja "orto" viittaa lävistäjän kohtisuoruuteen. Tunnettuja ortodiagonaalisia nelikulmioita ovat esimerkiksi neliö, neljäkäs ja leija.


title: Ortodiagonaalinen nelikulmio

text:
Konveksi nelikulmio on ortodiagonaali jos ja vain jos (kaikissa lähteenä )
Seuraavassa tarkastellaan nelikulmion lävistäjien leikkauspisteen L ominaisuuksia. Pisteen L projektioita kullekin sivulle kutsutaan tässä pedaalipisteiksi ja pisteen L ja pedaalipisteen välisiä "korkeusjanoja" merkitään formula_4 ja formula_5. Edellistä luetteloa nyt jatkaen, eli konveksi nelikulmio on ortodiagonaali jos ja vain jos (kaikissa lähteenä edelleen )


title: Ortodiagonaalinen nelikulmio

text: missä p ja q ovat kohtisuorat lävistäjät.


title: Ortodiagonaalinen nelikulmio

text:
Neliö on säännöllinen nelikulmio. Sillä on kaikki sivut yhtä pitkiä, molemmat lävistäjät saman pituisia ja ne leikkaavat toisensa kohtisuoraan sekä puolittavat toisensa. Neliön sisälle piirretty sisäympyrä sivuaa kaikkia sivuja, joten se on myös tangentiaalinen nelikulmio, ja neliön ympäri piirretty ympyrä kulkee kaikkien sen kärkien kautta, joten se on myös syklinen.
Neljäkäs on suunnikas, jolla on kakki sivut yhtä pitkiä, mutta sivuja on kahden pituisia. Neljäkkään lävistäjät leikkaavat toisensa kohtisuoraan ja samalla puolittavat toisensa. Myös neljäkäs on tangentiaalinen nelikulmio.
Leijalla yksi lävistäjistä toimii symmetria-akselina. Myös leija on tangentiaalinen nelikulmio.


title: Kaksi puuta

text: Kaksi puuta on suomalaisartisti Juha Tapion kappale hänen Suurenmoinen elämä-studioalbumiltaan. Sen julkaisi Warner Music Finland albumin ensimmäisenä singlenä 4. elokuuta 2008. Sanoituksiltaan kappale kertoo rakkaudesta ja sen mahdollisuuksista kasvaa ja kestää. Kappaleelle on tehty myös musiikkivideo, joka julkaistiin videopalvelu YouTubessa 17. syyskuuta 2008. Kappaleesta muodostui ""Suurenmoinen elämä""-albumin menestynein single, sijoittuen parhaimmillaan single-, lataus- ja radiolistalla 3. sijalle.


title: Kaksi puuta

text: Digitaalinen lataus


title: Auli Hänninen

text:
Auli Katriina Hänninen (s. 23. heinäkuuta 1967) on suomalainen juristi (oikeustieteen kandidaatti, eMBA) ja entinen Yleisen työttömyyskassan YTK:n toimitusjohtaja.
Hän on Perheyritysten liiton toimitusjohtaja 1.11.2017 lähtien.
Hänninen aloitti YTK:n toimitusjohtajana vuonna 2009, mitä ennen hän toimi sen palvelujohtajana. Hän kuuluu myös Liedon Säästöpankin hallitukseen.
Hänninen on kokoomuksen kunnanvaltuutettu Liedossa kaudella 2017-2021.


title: Suurenmoinen elämä (kappale)

text: Suurenmoinen elämä on Juha Tapion kappale samannimiseltä studioalbumilta. Sen julkaisi Warner Music Finland albumin toisena singlenä lokakuussa 2008. Kappaleesta ei muodostunut albumin ensimmäisen singlen kaltaista menestystä, vaan sen ainoaksi listamerkinnäksi jäi radiolistan 8. sija.


title: Terävä kulma

text: Terävä kulma tarkoittaa geometriassa kulmaa, joka mahtuu suoran kulman sisälle eli on suuruudeltaan alle 90°. Suora kulma ei ole terävä kulma. Terävä kulma kuuluu koveriin kulmiin, jotka ovat pienempiä kuin oikokulma.


title: Terävä kulma

text: Terävän kulman komplementtikulma on terävä kulma, sen suplementtikulma on tylppä kulma ja eksplementtikulma on kupera kulma.Riippuen käytettävästä mitta-asteiksosta, terävä kulma α on suuruudeltaan


title: Terävä kulma

text: Kun α on terävä kulma, saavat trigonometriset funktiot seuraavia arvoja (lähde kaikissa ):


title: Gaylord

text: Gaylord on miehen etunimi. Se on johdettu vanhan ranskan kielen sanasta "gaillard", joka tarkoittaa eloisaa tai riehakasta. Nimeä on annettu vain harvoin 1900-luvun puolivälin jälkeen, koska slangissa sana "gay" alkoi silloin tarkoittaa homoseksuaalista.


title: Shakugan no Shana

text: Shakugan no Shana on japanilainen "light novel" -sarja, jonka on kirjoittanut Yashichiro Takahashi. ASCII Media Works julkaisi sarjaa 26 osaa vuodesta 2002 vuoteen 2012.


title: Shakugan no Shana

text: Sarjan pohjalta on tehty myös anime- ja manga-versiot, sekä videopeli PlayStation 2:lle ja Nintendo DS:lle.


title: Shakugan no Shana

text: Sarjan päähenkilöitä ovat muun muassa Yuji Sakai ja Shana, jotka taistelevat ihmisten olemassaoloa syöviä Tomogara-nimisiä hirviöitä vastaan.


title: Thaimaan Valioliiga

text: Thai League 1 () on Thaimaan jalkapalloilun korkein sarjataso. Sarja käytti aiemmin Valioliiga nimeä. Liiga on perustettu vuonna 1996. Sitä ennen maan tärkein jalkapallokilpailu oli Kor Royal Cup. Sarjassa pelaa 18 joukkuetta. Sarjan voittaja on maan mestari ja pääsee suoraan AFC:n mestarien liigaan. Toiseksi sijoittunut selviytyy mestarien liigan karsintoihin. Kolme viimeistä joukkuetta putoavat alemmalle sarjatasolle.


title: Thaimaan Valioliiga

text: Sarjassa on vuosien saatossa pelannut lukuisia ulkomaalaisia jalkapalloilijoita, joista tunnetuin lienee vuosina 2011–2012 Muangthong Unitedia edustanut entinen Englannin maajoukkuepelaaja Robbie Fowler. Suomalaisista valioliigassa on esiintynyt Toni Kallio, joka kaudella 2011 pelasi Muangthongissa yhden ottelun.


title: Thaimaan Valioliiga

text: Eniten maan mestaruuksia on voittanut Buriram United FC.


title: Diego Martins

text: Diego Jota Martins (s. 4. helmikuuta 1987) on brasilialainen jalkapalloilija, pelipaikaltaan keskikenttäpelaaja.


title: Diego Martins

text: Martins on puolustava keskikenttäpelaaja. Hän on edustanut useita seuroja kotimaansa alemmilla sarjatasoilla sekä pelannut kaksi kautta Thaimaan liigassa ja yhden kauden Puolan II ligassa. Kaudella 2014 Martins edusti Ykkösessä pelaavaa FC Jazzia. Hän teki seuran kanssa vuoden mittaisen sopimuksen huhtikuussa 2014.


title: Jordan Nolan

text: Jordan Nolan (s. 23. kesäkuuta 1989 St. Catharinas, Ontario, Kanada) on kanadalainen jääkiekkoilija, joka pelaa NHL-joukkue St. Louis Bluesin organisaatiossa. Hän on Kingsin seitsemännen kierroksen varaus .


title: Jordan Nolan

text: Nolanin isä Ted sekä veli Brandon ovat molemmat pelanneet aiemmin NHL:ssä. Ted Nolan on nykyisin NHL-joukkue Buffalo Sabresin päävalmentaja.


title: Jordan Nolan

text: Nolan pelasi OHL-seura Erie Ottersissa kaudella 2005–2006 33 ottelua ja teki vain kolme maalia. Vuosina 2006–2008 hän pelasi Windsor Spitfiresissä ja 2008–2010 Sault Ste. Marie Greyhoundsissa.


title: Jordan Nolan

text: Los Angeles Kings varasi Nolanin seitsemännellä kierroksella. 5. lokakuuta 2010 hän teki Kingsin kolmivuotisen tulokassopimuksen.


title: Jordan Nolan

text: Hän pelasi ensimmäisen vuotensa kokonaan ja toisen suurimmaksi osaksi farmijoukkue Manchester Monarchsissa, jossa teki 39 pistettä 115 ottelussa. 11. helmikuuta Nolan kutsuttiin Kingsiin, jossa hän sai paidannumerokseen 71. Samana päivänä hän pelasi uransa ensimmäisen NHL-ottelun New York Islandersia vastaan. Ensimmäisen maalinsa hän teki seuraavana päivänä Dallas Starsia vastaan.


title: Jordan Nolan

text: 6. toukokuuta 2012 Nolan teki ensimmäisen pudotuspelimaalinsa auttamalla Kingsiä päihittämään St. Louis Bluesin läntisen konfrenenssin semifinaaleissa. Kings voitti samana vuonna Stanley Cupin. Myöhemmin hän voitti Kingsissä Stanley Cupin myös vuonna 2014.


title: Dwight King

text: Dwight King (s. 5. heinäkuuta 1989 Meadow Lake, Saskatchewan, Kanada) on kanadalainen jääkiekkoilija, joka pelaa KHL-joukkue Avtomobilist Jekaterinburgissä. Hän voitti Kingsin paidassa Stanley Cupin vuonna 2012 ja 2014.


title: Dwight King

text: Los Angeles Kings varasi Kingin numerolla 109. Hän pelasi vuosina 2004–2009 viisi kautta Lehtbridge Hurricanesissa.


title: Dwight King

text: King teki debyyttinsä ammattilaistasolla pelaamalla kaudella 2009–2010 ECHL-joukkue Ontario Reignissä sekä AHL-joukkue Manchester Monarchsissa.


title: Dwight King

text: King aloitti kauden 2010–2011 AHL:ssä, mutta hänet kutsuttiin 16. marraskuuta 2010 Kingsiin tuuraamaan loukkaantunutta Oleksi Ponikarovskyia. 17. marraskuuta hän teki NHL-debyyttinsä Columbus Blue Jacketsia vastaan.


title: Dwight King

text: Ensimmäisen maalinsa NHL:ssä King teki 12. helmikuuta 2012 Dallas Starsia vastaan. Hän teki samana vuonna pudotuspeleissä viisi maalia, kun Kings voitti ensimmäisen Stanley Cupinsa.


title: Dwight King

text: 24. lokakuuta 2013 King teki ensimmäisen hattutemppunsa Phoenix Coyotesia vastaan. King voitti Los Angelesin kanssa toisen Stanley Cupinsa päihittämällä New York Rangersin 13. kesäkuuta 2014. 30. heinäkuuta 2014 King ja Los Angeles solmivat kolmen vuoden mittaisen jatkosopimuksen, jonka arvo oli 5.95 miljoonaa dollaria.


title: Pääsiäisen salaisuus

text: Pääsiäisen salaisuus (, ”Pääsiäisestä”) on Meliton Sardeslaisen 160-luvulla kirjoittama pääsiäissaarna, joka käsittelee nimensä mukaisesti pääsiäiseen liittyvää salaisuutta eli mysteeriä. Se on vanhin nykyaikaan säilynyt pääsiäissaarna.


title: Pääsiäisen salaisuus

text: Meliton Sardeslainen toimi Sardeen piispana ja vaikutti 100-luvulla keisari Marcus Aureliuksen aikana. Melitonin teoksista lähes kaikki ovat kadonneet ja tunnetaan vain Eusebioksen "Kirkkohistoriassa" olevien mainintojen kautta. Hänen kirjoittamansa saarna "Pääsiäisestä" (suomennettu nimellä "Pääsiäisen salaisuus") on eräs säilyneitä teoksia. Se on kirjoitettu varhaiskristillisenä aikana noin vuonna 166 tai 167, ja se on vanhin nykyaikaan säilynyt pääsiäissaarna.


title: Pääsiäisen salaisuus

text: Eusebioksen mukaan Meliton (ja tämän seurakunta) vietti pääsiäistä Nisán-kuun 14. päivänä eli samaan aikaan kuin juutalaiset, eikä sitä seuraavana sunnuntaina kristittyjen enemmistön tavoin. Näin Melitonin seurakunta kuului juutalaista perinnettä pääsiäisen suhteen seuranneisiin kvartodesimaaneihin. Melitonin saarna vaikuttaa muodostavan osan Sardeessa toimineiden kvartodesimaanien pääsiäisliturgiasta. Saarnaa ei kuitenkaan ole tarkoitettu kvartodesimaanisen käytännön yleiseksi puolustukseksi, vaan Kristuksen kuoleman ja ylösnousemuksen juhlistamiseksi. Läheinen suhde juutalaisiin käytäntöihin sai kuitenkin aikaan sen, että Meliton joutui käsittelemään saarnassaan juutalaisuuden ja kristinuskon suhdetta. On todennäköistä, että Melitonin runollinen saarna luettiin jumalanpalveluksissa resitoiden eli laulamalla.


title: Pääsiäisen salaisuus

text: Melitonia koskevien lähteiden epäselvyyden vuoksi jotkut tutkivat ovat myös kyseenalaistaneet sen, että nykyisin tunnettu teksti olisi Sardeen piispa Melitonin kirjoittama tai sama teksti kuin se, mihin Eusebios viittaa. Kirjoittajaksi on ehdotettu jotakin toista Melitonia. Tällainen näkemys ei kuitenkaan ole saanut yleistä hyväksyntää.


title: Pääsiäisen salaisuus

text: Eusebioksen mukaan Melitonin "Pääsiäisestä" olisi käsittänyt kaksi kirjaa. Eusebios myös lainaa teoksen alkua, joka sijoittaa teoksen synnyn Laodikeassa vallinneen pääsiäistä koskeneen kiistan aikoihin, tarkemmin Servillius Pauluksen (Lucius Sergius Paulus) kauteen Aasian prokonsulina. Eusebioksen lainaama tekstikohta ei kuitenkaan kuulu nykyisin tunnettuun teoksen tekstiin, eikä teos jakaannu kahteen kirjaan. Onkin mahdollista, että teoksen ensimmäinen kirja on kadonnut, ja nykyaikaan säilynyt teksti on alun perin muodostanut pidemmän teoksen toisen kirjan.


title: Pääsiäisen salaisuus

text: Teoksen kreikankielinen teksti tunnettiin alun perin yhden 400-luvulta peräisin olevan käsikirjoituksen kautta. Se on osa niin kutsuttuja Chester Beattyn papyruksia. Campbell Bonner julkaisi tähän perustuvan tekstin ensimmäisen painetun laitoksen ("editio princeps") vuonna 1940. Bonner oletti teoksen nimeksi "Eis to pathos" (”Kärsimyksestä”). Myöhemmin tekstistä löydettiin lisää katkelmia sekä latinankielinen lyhennelmä. Tekstin kokonainen versio löytyi Bodmerin papyruksesta 13. Siinä nimi esiintyi muodossa "Melitōnos peri paskha", jolloin teoksen nimi osattiin korjata nykyiseen muotoonsa. Tähän perustuva tekstilaitos julkaistiin vuonna 1960.


title: Pääsiäisen salaisuus

text: Melitonin saarna kuvaa kristillisen opin pääsiäisen merkityksestä. Teksti on jaettu 105 jakeeseen. Sisältönsä puolesta teksti voidaan jakaa kahteen osaan, joista ensimmäinen (jakeet 1–45) käsittelee juutalaista pääsiäistä esikuvana Kristuksesta, ja toinen (jakeet 46–105) Kristuksen kuolemaa ja juutalaisten syyllisyyttä siihen. Alistair Stewart-Sykesin mukaan ensimmäinen osa saarnasta olisi pidetty liturgiassa pääsiäisen aattona ja jälkimmäinen osa varsinaisen pääsiäisjuhlan muodostaneessa muistorituaalissa.


title: Pääsiäisen salaisuus

text: Tyyliltään saarna edustaa tuon ajan aasialaista retoriikkaa eli toista sofistiikkaa. Tämä näkyy muun muassa lukuisten retoristen tehokeinojen, kuten toistojen, antiteesien ja loppusointujen, sekä runollisten ilmaisujen käytössä.


title: Pääsiäisen salaisuus

text: Aluksi Meliton viittaa siihen, että saarnaa ennen on luettu Toisen Mooseksen kirjan jakso 12:11–30, joka kuvaa Egyptin esikoisten surmaamista ja juutalaisten pelastumista karitsan veren kautta. Meliton selittää, kuinka tämä on tulkittava esikuvana Kristuksesta. Lampaan teurastus, juutalaisen pääsiäisen vietto ja Mooseksen lain teksti ovat kaikki tähdänneet Kristukseen. Tämän jälkeen Meliton käy tekstin läpi yksityiskohtaisemmin esittäen tunteellisen kuvauksen esikoisten kohtalosta kuoleman enkelin käsissä, kun taas Israelin varjeli lampaan teurastaminen veren pelottaessa enkelin pois.


title: Pääsiäisen salaisuus

text: Meliton selittää, mikä merkitys vertauksilla ja esikuvilla on. Luonnos osoitaa, mitä ollaan tekemässä, siinä missä vertaus valaisee sitä, mitä sanotaan. Teosta ei synny ilman valmistelua ja tuleva teos nähdään pienoismallista. Mutta samalla tavalla kun pienoismalli tulee tarpeettomaksi, kun todellinen rakennus valmistuu, samalla tavalla laki on tullut tarpeettomaksi, kun evankeliumi on valmistunut. Herran omaisuuskansa juutalaiset on siis ollut malli ja esikuva, laki kirjoitettu vertaus ja seurakunta toteutumispaikka. Esikuva oli arvokas ennen seurakunnan syntyä ja evankeliumin astumista esiin.


title: Pääsiäisen salaisuus

text: Tämän jälkeen Meliton käy läpi pääsiäiseen liittyvän mysteerin rakenteen. Mysteerion osatekijät ovat pääsiäinen itse; ihmisen luominen ja syntiinlankeemus; syntiinlankeemuksen seuraamukset esimerkiksi ihmiskunnan pahoina tekoina; esikuvat Kristuksen kärsimyksistä Vanhassa testamentissa, kuten Abelin surma, Iisakin sitominen, Joosefin myyminen, Daavidin vainoaminen ja profeettojen kärsimykset; sekä ihmiskunnan lunastaminen Kristuksen kautta.


title: Pääsiäisen salaisuus

text: Tästä Meliton siirtyy käsittelemään Kristuksen kuolemaa. Hän korostaa sitä, että Jeesus murhattiin ja tämän teki ”Israel”, jolla nimellä hän viittaa juutalaisiin. Meliton torjuu sen näkemyksen, ettei juutalaisia voi syyttää Jeesuksen kuolemasta, koska tämän oli kärsittävä ja kuoltava, jotta ennustukset toteutuisivat. Hänen mukaansa Jeesuksen piti kyllä kärsiä ja kuolla, mutta kärsimyksen ja kuoleman aiheuttajien ei tarvinnut olla juutalaisia vaan muukalaisia. Jeesus surmattiin samaan aikaan kun juutalaiset juhlivat, tunnistamatta Herraansa ja Luojaansa.


title: Pääsiäisen salaisuus

text: Meliton haastaa juutalaiset ikään kuin oikeuteen teostaan ja alkaa etsiä näille oikeudenmukaista tuomiota. Puhe muistuttaa tuon ajan oikeudellista syytöspuhetta. Syyte koskee siis päivänvalossa ja keskellä kaupunkia tehtyä murhaa. Todistajiksi Meliton kutsuu kaikki pakanakansat. Tuomioksi luetaan kuolemantuomio:


title: Pääsiäisen salaisuus

text: Näin Meliton esittää juutalaiset vastuullisina ”Jumalan surmaamisesta” ja teksti vaikuttaa muutenkin juutalaisvihamieliseltä. Tämän vuoksi Meliton on joskus nähty yhtenä niistä kirkkoisistä, joiden tekstit olisivat olleet vaikuttamassa siihen ilmapiiriin, jonka pohjalta juutalaisvainot myöhemmin syntyivät. On kuitenkin huomautettu, että Meliton kuitenkin identifioi itsensä osaksi juutalaista perinnettä, mikä näkyy myös hänen kvartodesimaaniudessaan, eikä pitänyt oman aikansa juutalaisia vastuullisina esi-isiensä virheistä. Sen sijaan hän kutsui juutalaiset tekemään parannuksen synneistään muiden tavoin. Siksi häntä ei voida pitää juutalaisvastaisena sanan nykyisessä antisemitistisessä merkityksessä. Teoksen suomentanut Jukka Thurén huomauttaa, ettei Melitonin purkaus juutalaisia vastaan ole sen vihamielisempi kuin mitä Vanhan testamentin profeetoilta ja Uudesta testamentista voidaan löytää.


title: Pääsiäisen salaisuus

text: Saarnansa lopuksi Meliton ylistää Kristuksen lopullista voittoa ja kunniaa.


title: Meliton Sardeslainen

text: Meliton Sardeslainen (; k. n. 180) oli Sardeen piispa ja kristillinen kirjailija, jota kunnioitetaan kirkkoisänä.


title: Meliton Sardeslainen

text: Melitonin elämästä tiedetään vain vähän. Eusebios Kesarealaisen mukaan Meliton (ja tämän seurakunta) kuuluivat kvartodesimaaneihin, toisin sanoen he viettivät pääsiäistä Nisán-kuun 14. päivänä eli samaan aikaan kuin juutalaiset, eikä sitä seuraavana sunnuntaina kristittyjen enemmistön tavoin.


title: Meliton Sardeslainen

text: Meliton kirjoitti lukuisia teologisia teoksia. Niistä lähes kaikki ovat kadonneet ja tunnetaan vain Eusebioksen "Kirkkohistoriassa" olevien mainintojen ja katkelmien kautta. Ainoa nykyaikaan säilynyt teos on "Pääsiäisen salaisuus" ("Peri paskha", "Pääsiäisestä") noin vuodelta 166 tai 167. Se on varhaisin nykyaikaan säilynyt pääsiäissaarna.


title: Edith Grossman

text: Edith Grossman (s. 22. maaliskuuta 1936 Philadelphia, Pennsylvania, Yhdysvallat) on palkittu yhdysvaltalainen kirjallisuudenkääntäjä, joka kääntää espanjasta englantiin. Hän on 1900-luvun merkittävimpiä Latinalaisen Amerikan kaunokirjallisuuden kääntäjiä. Hän on kääntänyt Nobel-kirjailija Mario Vargas Llosan, Nobel-kirjailija Gabriel García Márquezin, Mayra Monteron, Augusto Monterroson, Jaime Manriquen, Julián Ríosin ja Álvaro Mutisin teoksia.


title: Edith Grossman

text:
Puheessaan, jonka hän piti Gabriel García Márquezin kunniaksi järjestetyssä 2003 PEN Tribute -tilaisuudessa vuonna 2003, Grossman kuvasi työtapaansa:
Grossman ja Gregory Rabassa saivat Gabriel García Márquezilta yllättävän kohteliaisuuden, kun tämä paljasti lukevansa omia romaanejaan mieluummin englanninkielisinä käännöksinä.


title: Edith Grossman

text: Grossman asuu nykyisin New Yorkissa. Hänellä on B.A.- ja M.A.-tutkinnot Pennsylvanian yliopistosta, ja hän teki lopputyönsä UC Berkeleyssä ja sai Ph.D.-arvon New Yorkin yliopistosta. Hän aloitti kääntäjänuransa, kun hänen ystävänsä Jo-Anne Engelbert pyysi häntä vuonna 1972 kääntämään novellin novellikokokokoelmaan jota oli tekemässä. Kirjoittaja oli melko vaikeatajuinen argentiinalainen avant-garde-kirjailija Macedonio Fernández. Se oli käännekohta Grossmanin uralla, tieteenteosta ja kriitikon työstä kääntäjäksi. Hänen 2003 ilmestynyttä käännöstään Miguel de Cervantesin "Don Quijotesta" pidetään yhtenä hienoimmista espanjalaisen mestariteoksen englanninkielisistä käännöksistä; sitä ovat kehuneet sellaiset kirjoittaja-kriitikot kuin Carlos Fuentes ja Harold Bloom. Grossman on saanut PEN/Ralph Manheim Medal for Translation -kääntäjäpalkinnon vuonna 2006. Vuonna 2010 Grossmanille myönnettiin Kuningatar Sofian Espanjan instituutin kääntäjänpalkinto hänen vuonna 2008 tekemästään Antonio Muñoz Molinan teoksen "Beatus ille" käännöksestä ("A Manuscript of Ashes").


title: Frendit (9. tuotantokausi)

text: Frendien yhdeksättä tuotantokautta alettiin esittää Yhdysvalloissa 26. syyskuuta 2002 ja se jatkui 15. toukokuuta 2003 saakka. Tuotantokausi koostuu 24 jaksosta, joihin sisältyy myös kauden kaksiosainen päätösjakso. Tuotantokauden pääosissa jatkavat New Yorkissa asuvat ystävykset Rachel Green, Monica Geller, Phoebe Buffay, Joey Tribbiani, Chandler Bing ja Ross Geller.


title: Frendit (9. tuotantokausi)

text: "Frendien" yhdeksättä tuotantokautta esitettiin edellisten kausien tapaan NBC:llä torstai-iltaisin kello 20.00. Suomessa MTV3:lla kauden esittäminen aloitettiin tiistai-iltana 7. lokakuuta 2003 puoliyhdeksän ohjelmapaikalla. Sarja jatkoi korkeiden katsojalukujen keräämistä yhdeksännellä kaudella, vaikka luvut laskivat hieman edellisestä kaudesta. Tuotantokausi keräsi keskimäärin runsaat 21 miljoonaa katsojaa jaksoa kohden, ja se oli Yhdysvaltain television kolmanneksi katsotuin televisiosarja kaudella 2002–03. Katsotumpia olivat C.S.I. (26,1 miljoonaa) ja "Joe Millionaire" (22,8 miljoonaa katsojaa).


title: Frendit (9. tuotantokausi)

text:
Monica ja Chandler yrittävät saada lasta, mutta saavat tietää olevansa hedelmättömiä. Phoebe alkaa tapailla Mike Hannigania, johon hän tutustuu Joeyn järjestämillä sokkotreffeillä. Rachel ja hänen vastasyntynyt tyttärensä Emma muuttavat Rossin luota Joeyn luokse. Kauden kuluessa Rachel huomaa ihastuneensa Joeyhin. Ross puolestaan rakastuu paleontologi Charlieen, joka kuitenkin seurustelee Joeyn kanssa. Kauden päätösjaksossa ystävykset matkustavat Barbadokselle, jossa järjestetään paleontologien konferenssi, jonka puhujaksi Ross on päässyt. Kauden lopussa Charlie ja Ross päätyvät yhteen, kuten myös Rachel ja Joey.
Muita sivuhenkilöitä:


title: Scott Wilson

text: Scott Wilson (29. maaliskuuta 1942 – 6. lokakuuta 2018) oli yhdysvaltalainen näyttelijä. Hän näytteli useissa elokuvissa, kuten "Yön kuumuudessa", "Kuolemaantuomittu" ja "Pearl Harbor". Wilson esitti myös Hershel Greeneä televisiosarjassa "The Walking Dead" vuosina 2011–2014 ja 2018. Vuonna 1981 Wilson sai miessivuosan Golden Globe -ehdokkuuden roolistaan elokuvassa "Yhdeksäs aisti".


title: Alexander Edvard Modeen

text: Alexander Edvard Modeen (18. maaliskuuta 1817 Narva – 31. maaliskuuta 1899 Viipuri) oli suomalainen opettaja ja oppikirjojen ja karttojen laatija.


title: Alexander Edvard Modeen

text: Modeenin vanhemmat olivat Inkerin Tyrön kirkkoherra Filip Modeen (1786–1859) ja Natalia Catharina Borenius. Hän kävi Pietarin saksalaista St. Petrin koulua, oli Venäjän tie- ja vesikulkulaitoksen oppilaana 1834 ja pääsi yksityistodistuksella ylioppilaaksi Helsingissä 1835. Modeen valmistui Helsingin yliopistosta filosofian kandidaatiksi ja maisteriksi 1840 ja hänet nimitettiin seuraavana vuonna Viipurin lukion, sittemmin siviililukion ja myöhemmin lyseon historian, maantiedon ja tilastotieteen lehtoriksi. Opettajan toimesta Modeen erosi 1883. Hän toimi myös Viipurin tyttökoulujen opettajana ja tarkastajana sekä oli myös Viipurin lukion ja lyseon voimistelunopettajana 1850–1879. Modeen oli koulumaantiedon opetuksen uranuurtajia Suomessa. Hän kirjoitti useita maantiedon oppikirjoja kuten "Lärobok i Finlands geographi" (1866), "Lärobok i geographi" (1867) ja "Geografi för navigationsskolor" (1876). Modeen oli myös taitava kartanpiirtäjä, jonka Vuoksen seudusta piirtämä kartta oli esillä Pariisin maailmannäyttelyssä 1878. Modeen sai riemumaisterin arvon 1890.


title: Alexander Edvard Modeen

text: Modeenin puoliso vuodesta 1842 oli Emilie Henriette Melart.


title: Passarowitzin rauha

text: Passarowitzin rauha oli rauhansopimus, joka allekirjoitettiin Požarevacissa (, , ) Osmanien valtakunnassa 21. heinäkuuta 1718. Allekirjoittaneet osapuolet olivat Osmanien valtakunta sekä Habsburgien Itävalta ja Venetsian tasavalta. Se päätti Venetsian-Turkin sodan 1714-1718, jossa osmanit olivat menestyneet Kreikassa ja Kreetalla käydyissä taisteluissa sekä Itävallan-Turkin sodan 1716-1718, jossa osmanit olivat kärsineet tappion Petrovaradinin taistelussa 1716 Eugen Savoijilaisen johtamia itävaltalaisia vastaan.


title: Passarowitzin rauha

text: Rauha heijasteli sotilaallista tilannetta. Osmanien valtakunta menetti Banatin ja kaakkoisosan Syrmiasta, keskisen osan nykypäivän Serbiasta (alueet Belgradista Kruševacin eteläpuolelle) ja vähä-Valakian eli Oltenian Itävallalle.


title: Passarowitzin rauha

text:
Venetsia taas joutui luovuttamaan osmaneille tuolloin Moreana tunnetun Peloponnesoksen, jonka se sai Karlowitzin rauhassa, sekä viimeiset Kreetalla sijainneet asemansa, saaden itselleen vain Jooniansaaret (myös osmanien miehittämän Kytheran) sekä mantereelta Epeirokseen kuuluneet Prevezan ja Artan kaupungit. Dalmatiasta Venetsia sai myönnytyksinä Sinjin, Imotskiin and Vrgoracin.
Rauhansopimuksen seurauksena Habsburg saattoi palauttaa hallintonsa laajalti nykypäivän Serbiaa vastaavalle alueelle, jota se oli tilapäisesti miehittänyt Suuren turkkilaissodan aikana 1688-1699 ja perustaa Serbian kuningaskunnan kruununmaaksi. Samoin Temeswarin banaatti perustettiin Habsburgin kruununmaaksi.


title: Passarowitzin rauha

text: Uuden vuosina 1735-1739 käydyn Itävallan ja Turkin välisen sodan jälkeen solmitussa Belgradin rauhassa Osmanien valtakunta sai itselleen takaisin Bosnian pohjoisosan, Habsburgien Serbian ja eteläiset osat Temeswarin banaatista sekä vähä-Valakian.


title: Eero Mäkinen (opettaja)

text: Eero Mäkinen (8. kesäkuuta 1845 Alavus – 4. kesäkuuta 1902 Sortavala) oli suomalainen opettaja, käsityöpetuksen kehittäjä ja tehtailija.


title: Eero Mäkinen (opettaja)

text:
Mäkisen vanhemmat olivat räätäli Heikki Kuoppamäki ja Sofia Nygård. Mäkinen kävi Jyväskylän seminaarin ja tuli kansakoulunopettajaksi Alavudelle. Hän perehtyi erityisesti käsityönopetukseen ja pääsi Uno Cygnaeuksen tuella opintomatkalle Saksaan. Mäkinen nimitettiin 1880 Sortavalan seminaarin piirustuksen ja käsityön lehtoriksi. Käsityömallien ja työkalujen valmistamiseksi hän perusti Myllykylään puusepäntehtaan, jossa alkoi myös ensimmäisenä Suomessa valmistaa harmoneja. Siellä toimi lisäksi Suomen ensimmäinen käsityön opettajien valmistuslaitos. Mäkinen oli Itä-Karjalan maanviljelysseuran pitkäaikainen sihteeri.
Mäkisen puoliso vuodesta 1870 oli Maria Emilie Stenbäck (k. 1931). Ministeri, kansanedustaja, filosofian tohtori ja vuorineuvos Eero Mäkinen (1886–1953) oli heidän poikansa, samoin kuin sukunimensä isänsä kotitalon mukaan muuttanut kotiteollisuusmies ja kansanedustaja Lauri Kuoppamäki (1877–1935). Heidän tyttärensä taas oli suomentaja Maija (Maiju) Halonen (1873–1944).


title: I’m Not Justin Bieber Bitch

text: I'm Not Justin Bieber Bitch on ruotsalaisartisti Güntherin kappale. Sen julkaisi Stockhouse Records artistin yhdeksäntenä singlenä 27. marraskuuta 2013. Sen tuottajana toimi Petter Tillberg. Kappaleen julkaisun myötä artisti itse on kertonut Aftonbladetin haastattelussa vaihtaneensa myös tyylisuuntaansa. Kappaleeseen liittyvä musiikkivideo julkaistiin videopalvelu YouTubessa 25. helmikuuta 2014.


title: G.U.Y.

text: G.U.Y. (akronyymi lauseelle Girl Under You) on yhdysvaltalaisartisti Lady Gagan kappale hänen kolmannelta, vuonna 2013 ilmestyneeltä Artpop-studioalbumilta. Kappaleen sanoitti sekä tuotti Gaga ja Zedd. Se debytoi radioissa albumin kolmantena singlenä 28. maaliskuuta 2014. Musikaalisesti se on elektroninen tanssimusiikki-kappale, joka sisältää elementtejä industrialista, R&B:stä, sekä housemusiikista.


title: G.U.Y.

text: Digital downloadStreaming – remixes


title: Jarno Majamaa

text: Jarno Majamaa (s. 12. toukokuuta 1989) on suomalainen futsalpelaaja, joka edustaa Futsal-Ykkösessä pelaavaa FC Raumaa.


title: Jarno Majamaa

text: Majamaan kasvattajaseura on Mouhijärven Malli, ja hän on edustanut myös Hämeenkyrön Apasseja ja Ylöjärven Ryhtiä. Majamaa on voittanut Ilveksessä viisi Suomen-mestaruutta. Suomen futsalmaajoukkueessa hän on pelannut seitsemän ottelua ja tehnyt kaksi maalia. 177 senttimetriä pitkä Majamaa tunnetaan tarkasta ja voimakkaasta laukauksestaan.


title: Juhana Jyrkiäinen

text: Juhana Jyrkiäinen (s. 4. huhtikuuta 1990) on suomalainen futsalpelaaja, joka edustaa Futsal-liigassa pelaavaa Leijona Futsalia. Hän on pelannut myös Suomen futsalmaajoukkueessa 28 ottelua, joissa hän on onnistunut kuusi kertaa maalinteossa. Aiemmin Jyrkiäinen on pelannut 2012-2018 Ilves FS:issa ja tamperelaisessa AC Estudiantesissa, joka putosi vuonna 2012 Futsal-Ykköseen.


title: Juhana Jyrkiäinen

text: Jyrkiäinen toimii myös jalkapallo- ja futsal-erotuomarina.


title: Euroliiga-kausi 2013–2014

text: Kausi 2013–2014 oli neljästoista kausi, jolloin pelattiin ULEB-liiton järjestämä kansainvälinen koripalloturnaus. Edelliskauden mestarina kauteen lähti Olympiakos BC. Kauden final four järjestetään Milanossa sijaitsevalla Mediolanum Forumilla.


title: Tylppä kulma

text: Tylppä kulma tarkoittaa geometriassa kulmaa, joka ei mahdu suoran kulman sisälle, mutta joka mahtuu oikokulman sisälle, eli on suuruudeltaan 90° ja 180° väliltä. Suorakulma tai oikokulma eivät ole tylppiä kulmia. Tylppä kulma kuuluu terävän kulman kanssa koveriin kulmiin, jotka ovat pienempiä kuin oikokulma.


title: Tylppä kulma

text: Tylpän kulman suplementtikulma on terävä kulma ja sen eksplementtikulma on kupera kulma.Riippuen käytettävästä mitta-asteiksosta, tylppä kulma α on suuruudeltaan


title: Tylppä kulma

text: Kun α on tylppä kulma, saavat trigonometriset funktiot seuraavia arvoja (lähde kaikissa ):


title: Top-down-turbulenssi

text: Top-down turbulenssi on voimakasta turbulenssia, jota saattaa esiintyä etenkin konvektio- ja ukkospilvissä, mutta myös kerrospilvissä, missä nettoulossäteily jäähdyttää pilven yläosaa. Tämän seurauksena ilma pilven yläosassa jäähtyy ja kylmät ilmalohkareet vajoavat alaspäin ns. top-down turbulenssina. Lentokoneessa ilmiön voi havaita ravisteluna laskeuduttaessa tai noustessa kerrospilven huipun läpi.


title: Kovera kulma

text:
Kovera kulma tarkoittaa geometriassa kulmaa, joka mahtuu oikokulman sisälle, eli on suuruudeltaan alle 180°. Koveria kulmia ovat sekä terävät että tylpät kulmat ja suora kulma. Oikokulma ei ole kovera kulma.
Koveran kulman suplementtikulma on kovera kulma ja sen eksplementtikulma on kupera kulma.


title: Kovera kulma

text: Riippuen käytettävästä mitta-asteiksosta, kovera kulma α on suuruudeltaan


title: Kovera kulma

text: Kun α on kovera kulma, saavat trigonometriset funktiot seuraavia arvoja (lähde kaikissa ):


title: Habsburgien monarkia

text: Habsburgien monarkia tai Habsburgien valtakunta on historioitsijoiden käyttämä epävirallinen yhteisnimi niille maille ja maakunnille, jotka olivat Habsburg-suvun nuoremman itävaltalaisen haaran hallinnassa vuoteen 1780 ja sen jälkeen Habsburg-Lothringen-suvun hallinnassa vuoteen 1918. Monarkia käsitti vuosisatojen ajan useita keskenään personaaliunionissa olleita valtioita sekä Pyhän saksalais-roomalaisen keisarikunnan alueella että sen ulkopuolella. Niillä oli yhteinen hallitsija, mutta muutoin ne olivat eri valtioita. Dynastisena pääkaupunkina oli Wien, paitsi vuosina 1583–1616 Praha.


title: Habsburgien monarkia

text: Vuonna 1804 Habsburgien monarkiaan kuuluneet maat yhdistettiin Itävallan keisarikunnaksi, joka vuonna 1867 muutettiin Itävalta-Unkarin kaksoismonarkiaksi.


title: Habsburgien monarkia

text: Monet Habsburg-suvun hallitsijat valittiin myös Pyhän saksalais-roomalaisen keisarikunnan keisareiksi, ennen kuin tämä keisarikunta vuonna 1806 lakkautettiin. Habsburgien monarkiaa ei kuitenkaan voida samastaa keisarikunnan kanssa, sillä sillä missään vaiheessa niiden alueet eivät olleet samat: Habsburgien monarkia käsitti alueita myös keisarikunnan ulkopuolella, ja toisaalta suurimmassa osassa keisarikuntaa keisarilla oli vain nimellinen ylivalta ja alueita hallitsivat muihin dynastioihin kuuluneet ruhtinaat. Habsburgien monarkia ei myöskään käsittänyt kaikkia alueita, joilla oli Habsburgien sukuun kuulunut hallitsija, sillä sen jälkeen, kun Kaarle V vuonna 1556 jakoi hallitsemansa maat kahden poikansa kesken, Espanjaa hallitsi saman suvun vanhempaan, espanjalaiseen haaraan kuulunut kuningas vuoteen 1700 saakka, mutta puhuttaessa Habsburgien monarkiasta kyseisenä aikana tarkoitetaan yleensä vain suvun nuoremman, itävaltalaisen haaran hallitsemia maita.


title: Habsburgien monarkia

text: Habsburg-suku on peräisin Habsburgin linnasta nykyisessä Sveitsissä, ja vuodesta 1279 lähtien se hallitsi Itävaltaa, ns. Habsburgin perintömaita. Suku nousi yleiseurooppalaisesti tärkeäksi mahtitekijäksi sen jälkeen, kun keisari Maksimilian I oli ensimmäisessä Wienin kongressissa 1515 sopinut avioliitosta ja adoptiosta. Hänen adoptiopoikansa, Unkarin ja Böömin kuningas Ludvig II, kuoli vuonna 1526 Mohácsin taistelussa Turkkia vastaan, minkä jälkeen keisari Kaarle V:n nuorempi poika Ferdinand I valittiin Unkarin ja Böömin kuninkaaksi.


title: Habsburgien monarkia

text: Monarkian alueista käytettiin eri vaiheissa seuraavia nimiä:Keisarikunnan unkarilaiseen osaan kuuluneita alueita kutsuttiin "Pyhän Tapanin pyhän Unkarin kruunun maiksi" tai "Pyhän Tapanin kruunun maiksi" (). Böömiä taas kutsuttiin "Pyhän Venceslauksen kruunun maiksi" ().


title: Habsburgien monarkia

text: Valtakunnan eräiden pienempien alueiden nimiä olivat:


title: Habsburgien monarkia

text: Habsburgien hallitsemat alueet vaihtelivat eri aikoina, mutta sen keskeisimmän ja pysyvimmän osan muodostivat seuraavat:Eri aikoina Habsburgien hallinnassa olivat myös seuraavat maat, osa niistä suvun muiden jäsenten alaisuudessa:Näiden alueiden rajat vaihtelivat edellä ilmoitettuna ajanjaksona, ja joitakin niistä hallitsivat Habsburgin suvun muut jäsenet kuin suvun päämies. Habsburgeille kuului myös Pyhän Rooman keisarin arvo vuosina 1438–1740 ja uudestaan 1745–1806.


title: Habsburgien monarkia

text: Habsburgien monarkian alueet eivät koskaan muodostaneet yhtä maata, vaan jokaista maakuntaa hallittiin eri tavalla. Ennen 1600-luvun puoliväliä ne eivät aina edes olleet saman henkilön hallinnassa, vaan suvun nuoremmat jäsenet hallitsivat usein joitakin osia Perintömaista. Maria Teresian ja varsinkin hänen poikansa Joosef II:n aikana 1700-luvulla valtakunnalle yritettiin luoda keskitetty hallinto, mutta monet heidän uudistuksensa peruutettiin, kun varsinkin Joosefin radikaalimmat toimenpiteet saivat osakseen laajaa vastustusta. Varovaisemmassa muodossa yhtenäistämistä kuitenkin jatkettiin Ranskan vallankumouksen aikoina ja sitä seuranneena Metternichin pitkänä valtakautena.


title: Habsburgien monarkia

text: Vuodesta 1849 lähtien pyrittiin entistä määrätietoisemmin keskitettyyn hallintoon sen jälkeen, kun vuonna 1848 oli valtakunnan monissa osissa esiintynyt vallankumousyrityksiä. Silloin ministerit yrittivät ensimmäisen kerran muuttaa monarkian keskitetyksi byrokraattiseksi, Wienistä käsin johdetuksi valtioksi. Erityisesti Unkarin kuningaskunta lakkasi olemasta erillinen kokonaisuus, ja se jaettiin moniin piirikuntiin. Habsburgien hävittyä vuosien 1859 ja 1866 sodat tästä politiikasta luovuttiin ja erinäisten muutamia vuosia kestäneiden kokeilujen jälkeen päädyttiin vuonna 1867 kuuluisaan Itävalta-Unkarin kompromissiin, jossa muodostiin Itävalta-Unkarin kaksoismonarkia. Unkari sai itsenäisyytensä ja oman parlamenttinsa, ja sillä oli Habsburgien muiden maiden kanssa vain yhteinen hallitsija sekä yhteinen ulko- ja sotilaspolitiikka. Vaikka myös Habsburgien ei-unkarilaisilla mailla, joita usein, joskin virheellisesti, nimitettiin "Itävallaksi", oli oma keskusparlamenttinsa (valtakunnanneuvosto, "Reichsrat") ja ministeriöt, niitäkään ei voitu pitää aidosti yhtenäisenä valtiona, mikä osoitti jo niiden virallinen nimi "Valtakunnanneuvostossa edustetut kuningaskunnat ja maat". Kun Itävalta-Unkarin miehittämänä kauan ollut Bosnia ja Herzegovina lopulta virallisestikin liitettiin valtakuntaan vuonna 1908, sitä ei yhdistetty valtakunnan kumpaankaan puoliskoon, vaan sitä hallitsi niiden yhteinen valtiovarainministeriö.


title: Habsburgien monarkia

text: Itävalta-Unkari romahti eri kansallisuuksien välisten ratkaisemattomien kiistojen seurauksena, jotka huipentuivat valtakunnan hävitessä ensimmäisessä maailmansodassa. Seuranneissa rauhansopimuksissa laajoja alueita luovutettiin Romanialle ja Italialle sekä myös uusille valtioille: Puolalle ja Serbien, kroaattien ja sloveenien kuningaskunnalle (myöhemmälle Jugoslavialle). Samalla muodostettiin eräistä Itävalta-Unkariin kuuluneista alueista Tšekkoslovakia. Itävaltaan kuuluviksi jäivät vain entisten Perintömaiden saksankieliset alueet, ja Unkariin vain vanhan kuningaskunnan unkarilaiset keskiosat.


title: Habsburgien monarkia

text:
Habsburgien monarkiaa ei tule sekoittaa muihin alueisiin, joita saman suvun jäsenet ovat eri aikoina hallinneet. Suvun vanhempi espanjalainen haara hallitsi Espanjaa ja useita muita alueita vuodesta 1516, kunnes tämä sukuhaara vuonna 1700 sammui. Eräs nuorempi sukuhaara hallitsi Toscanaa vuosina 1765–1801 ja uudelleen 1814–1859. Toscanasta välillä karkotettuna tämä sukuhaara hallitsi Salzburgia 1803–1805 ja Würzburgia 1805–1814. Toinen sukuhaara hallitsi Vorlandea 1803–1805 ja Modenan herttuakuntaa 1814–1859, kun taas Marie Louise, Napoleonin toinen puoliso ja Itävallan keisari Fransin tytär, hallitsi Parmaa 1814–1847. Lisäksi Meksikon toista keisarikuntaa hallitsi vuosina 1863–1867 Frans Joosefin veli Maksimilian I.
Kuuluisin Habsburgien valtakunnan myöhäisvaiheita käsittelevä romaani on Stefan Zweigin "Eilispäivän maailma".


title: Kirkkaan ilman turbulenssi

text: Kirkkaan ilman turbulenssia muodostuu, kun erisuuntaiset tai eri nopeudella etenevät ilmamassat kohtaavat toisensa ja sekoittuvat. Sitä tavataan ylätroposfäärissä noin 6-15 kilometrin korkeudella useimmiten voimakkaiden suihkuvirtausten yhteydessä.


title: Kirkkaan ilman turbulenssi

text: Kirkkaan ilman turbulenssia on mahdotonta nähdä silmällä ja haastavaa havainnoida tavanomaisilla säätutkilla, minkä vuoksi lentoliikenteen on vaikea erottaa kyseisiä kohtia. Optisesti turbulenssia voidaan kuitenkin havainnoida esimerkiksi lidareilla, joilla voidaan mitata turbulenssin ominaisuuksia enintään 9 km:n korkeudelle asti maanpinnasta.http://blogit.finnair.fi/2009/05/29/turbulenssi/


title: Purchase

text: Purchase on vauras kylä () Yhdysvalloissa New Yorkin osavaltion Westchesterin piirikunnassa, Harrisonin kunnassa (). Siellä toimii New Yorkin osavaltionyliopistoon (SUNY) kuuluva college, joka perustettiin vuonna 1967.


title: Purchase

text: Monilla yhtiöillä, kuten Mastercardilla ja PepsiColla on pääkonttorinsa Purchasessa.


title: Purchase

text: Kylän varhaiset asukkaat olivat kveekareita.


title: Turun uimahalli

text: Turun uimahalli eli Iskerin uimahalli Turussa on vuonna 1954 valmistunut uimahalli, joka sijaitsee arkkitehti Erik Bryggmanin suunnittelemien Turun ylioppilastalojen yhteydessä Rehtorinpellonkadulla. Bryggman suunnitteli myös uimahallin. Rakennuksen yläkerrassa on liikuntahalli. Halli on Turun ensimmäinen ja Suomen neljänneksi vanhin yleisökäyttöön tarkoitettu sisäuimahalli. Uimahallin rakennustamiskustannukset jakaantuivat Turun yliopiston ylioppilaskunnan, Turun kaupungin ja valtion kesken. Ylioppilastalojen kiinteistöt ovat nykyään Turun ylioppilaskyläsäätiön omistuksessa.


title: Turun uimahalli

text: Uimahallissa ei vietetä kesätaukoa. Hallissa on 25 metrin allas ja vain yhdet puku- ja pesutilat, joten miehet ja naiset uivat vuoropäivinä. Alkuaikoina uimahallissa ei saanut käyttää uima-asuja, joiden käyttö on sittemmin sallittu. Kaavaillusta pakosta luovuttiin vielä vuonna 2010. Vuoden 2014 lokakuun viimeisellä viikolla uima-asujen käyttö tuli pakolliseksi, halliyrittäjän mukaan syynä on allastilan kameravalvonta ja se, että hallissa uivat opiskelijat ovat vieroksuneet alastonuinnin sallimista.


title: Turun uimahalli

text: Uimahallia hoitaa yrittäjä. Ensimmäinen hallin vuokraaja Erkki Suvanto hoiti tehtävää vuoteen 1988, hänen jälkeensä hallitoiminnasta on vastasi entinen kymmenottelija Johannes Lahti. Vuodesta 2009 lähtien hallitoiminnasta on vastannut Turun Uimahalli Oy.


title: Kaarinan uimahalli

text: Kaarinan uimahalli on Kaarinassa sijaitseva uimahalli, jonka yhteydessä toimii myös kuntosali. Uimahalli on valmistunut vuonna 1971.


title: Frendit (8. tuotantokausi)

text: Frendien kahdeksatta tuotantokautta alettiin esittää Yhdysvalloissa 27. syyskuuta 2001 ja se jatkui 16. toukokuuta 2002 saakka. Tuotantokausi koostuu 24 jaksosta, joihin sisältyy myös kauden kaksiosainen päätösjakso. Tuotantokauden päähenkilöinä ovat New Yorkissa asuvat ystävykset Rachel Green, Monica Geller, Phoebe Buffay, Joey Tribbiani, Chandler Bing ja Ross Geller.


title: Frendit (8. tuotantokausi)

text: "Frendien" kahdeksatta tuotantokautta esitettiin edellisten kausien tapaan NBC:llä torstai-iltaisin kello 20.00. Suomessa MTV3:lla kauden esittäminen aloitettiin tiistai-iltana 3. syyskuuta 2002. Sarjan katsojaluvuissa tapahtui huomattavasti nousua kahdeksannella kaudella. Tuotantokausi keräsi keskimäärin 24,5 miljoonaa katsojaa jaksoa kohden, ja se oli Yhdysvaltain television katsotuin televisiosarja kaudella 2001–02.


title: Frendit (8. tuotantokausi)

text:
Tuotantokauden alussa Rachel kertoo Rossille olevansa raskaana ja hän synnyttää lapsen kauden kaksiosaisessa päätösjaksossa. Lapsesta huolimatta Ross ja Rachel päättävät jatkaa ystävinä. Ross tapailee kauden aikana Monaa, mutta huomaa, että seurustelu ja tuleva vauva ovat huono yhtälö. Rachel ja Joey asuvat yhdessä kämppiksinä, mutta Joey tajuaa olevansa rakastunut Racheliin, joka ei kuitenkaan tunne samalla tavalla.
Muita sivuhenkilöitä:


title: Käyttölaina

text: Käyttölaina on Suomessa nimitys tavalle ottaa sellaista velkaa, joka on korvannut vanhat pienlainat vuonna 2013 voimaan tulleen pienlainoja säätelevän lakiuudistuksen myötä.


title: Käyttölaina

text: Nykyiset käyttölainat ovat rinnastettavissa ominaisuuksiltaan kulutusluottoihin. Käyttölainan hakeminen tapahtuu tyypillisesti verkkohakemuksella tai tekstiviestitse. Käyttölaina eroaa kulutusluotoista ja pienlainoista siten, että nostat luottolimiittisi puitteissa rahaa tilillesi, jolloin maksat korkoa luottoyhtiölle ainoastaan käyttämästäsi summasta, etkä koko luotosta.


title: Käyttölaina

text: Tyypillisesti käyttölainojen takaisinmaksuajat ovat 6–12 kuukautta. Lainaa lyhennetään luottoyhtiölle kuukausittain käyttösumman mukaan. Käyttölainojen summat vaihtelevat muutamasta sadasta eurosta useampaan tuhanteen euroon saakka.


title: Käyttölaina

text: Käyttölainaa voidaan luonnehtia myös eräänlaiseksi virtuaaliseksi luottokortiksi. Henkilölle myönnetään tietyn suuruinen luottoraja, jonka puitteissa henkilö voi nostaa rahaa tilillensä ja maksaa korkoa ainoastaan käyttämästäsi summasta.


title: Käyttölaina

text: Käyttölainoja voidaan myöntään yli 18-vuotiaille Suomen kansalaisille, joilla ei ole Suomen Asiakastieto Oy:n rekisterissä maksuhäiriömerkintää. Käyttölainoja myönnetään ilman erillisia vakuuksia.


title: Käyttölaina

text: Pikalainoja säätelevan lakimuutoksen myötä panttilainaaminen ja käyttölainat ovat kasvattaneet suosiotaan.


title: Käyttölaina

text: Käyttölainaa myöntävät yritykset ovat velvollisia liittymään luotonantajarekisteriin.


title: Ukrinform

text: Ukrinform () on Ukrainan valtion omistama uutis- ja tietotoimisto. Se on perustettu vuonna 1918. Ukrinformin on Ukrainan vanhin ja suurin uutistoimisto. Sen kotipaikka on Kiova, mutta toimintaa on maan kaikilla alueilla sekä 11 ulkomaassa.


title: Ukrinform

text: Ukrinform tuottaa ilmoituksensa mukaan päivittäin yli 300 uutista, arviota, haastattelua, valokuvaa tai uutisgrafiikaa. Osan uutisistaan ja analyyseistään tietotoimisto julkaisee verkkosivustollaan ukrainaksi, venäjäksi, englanniksi ja saksaksi. Ukrinform toimii myös monen sosiaalisen median kanavan kautta.


title: Lahden Seudun Kehitys Ladec

text: Lahden Seudun Kehitys Ladec Oy on Lahden seudun elinkeinoyhtiö, jonka rahoittajakuntina ovat Lahti, Orimattila, Nastola ja Hollola. Yrityksellä on noin 70 työntekijää ja noin 10 milj. euron liikevaihto (2013).


title: Lahden Seudun Kehitys Ladec

text: Ladec aloitti toimintansa 1.1.2013, kun Lahden tiede- ja yrityspuisto Oy ja Lahden alueen uusyrityskeskus ry toiminnot sekä osa Lahden alueen kehittämisyhtiö Lakesin toiminnoista yhdistettiin. Ladec ilmoittaa tarkoituksenaan olevan kehittää Lahden alueen elinkeinoelämää ja innovaatiotoimintaa. Ladec tarjoaa liiketoiminnan sijoittumis- ja kehityspalveluita.


title: Tie pimeään

text: Tie pimeään on Ossi Skurnikin ohjaama elokuva vuodelta 1962. Skurnik tunnetaan paremmin elokuvaleikkaajana, ja tämä jäi hänen ainoaksi ohjaustyökseen.


title: Tie pimeään

text: Elokuvan idea syntyi Tampereen asemalla aiemmin tapahtuneesta itsemurhasta. Neorealismin kaikuja sisältävä elokuva kuvattiin studioiden ulkopuolella. Repliikit on äänitetty jälkeenpäin. Skurnik kuvasi itse osan kohtauksista. Elokuva jäi raskaasti tappiolle, katsojamäärät olivat vuoden 1963 – jolloin elokuva pääsi varsinaiseen levitykseen – heikoimmat, eikä se saanut tavoiteltua valtionpalkintoa. Skurnik ei ohjannut muita elokuvia, eikä tuotantoyhtiön nimissä tehty muita elokuvia.


title: Tie pimeään

text: Elokuva kertoo lakitieteen ylioppilaasta Klaus Grahnista, joka suunnittelee täydellistä murhaa ja hautoo yli-ihmisajatuksia. Väärenetyllä šekillä hän saa suuren rahasumman, mutta joutuu pakenemaan Tampereelle, kun hänet tunnistetaan. Murhattuaan Tampereen lähistöllä taksikuskin hän palaa Helsinkiin, jossa hän tajuaa olevansa umpikujassa ja tulevaisuuden menneen.


title: Tie pimeään

text: Aikalaisarvioissa elokuvaa sai varsin kriittisen vastaanoton, minkä Paula Talaskivi (Helsingin Sanomat) tiivistää: "Tie pimeään ei ole lainkaan kehno 'pelin avaukseksi' kotimaisena filmityönä". Laimeaan innostukseensa hän pitää syynä aihetta ja etenkin sen käsikirjoituspohjaa, ja juuri käsikirjoituksen ongelmiin tarttuvat muutkin kriitikot. Sen ohella Yrjö Kemppi (Ilta-Sanomat) kuitenkin toteaa: "Näin yhtäkaikkisesti vakuuttavaa ohjaajaläpimurtoa - - en muista kotimaista elokuvaa taaksekäyden." Näyttelijätyö saa kiitosta kautta linjan.


title: Tie pimeään

text: 13 vuotta myöhemmän televisioesityksen yhteydessä elokuvan arvo kuitenkin jo nähdään. Mauri Taviola (Helsingin Sanomat 7.2.1976) kirjoittaa arviossaan: "Tie pimeään on tuotannollisesti, taidollisesti ja taloudellisesti vihje siitä, mitä suomalainen elokuva olisi voinut olla." Samoin vuonna 2014 eräs kriitikko katsoo, että elokuva kuvaa ihmisen pimeitä puolia raadollisemmin kuin missään muussa suomalaisessa elokuvassa, ja hän antaa elokuvalle täydet viisi tähteä. Myös Jarno Hiilloskorven roolityö ja realistiset miljöökuvat saavat kehut.


title: Tiourea

text: Tiourea (CHSN) on orgaaninen yhdiste ja rakenteeltaan urean analogi. Ureasta se eroaa siten, että urean happiatomi on korvautunut rikkiatomilla. Yhdistettä käytetään muun muassa orgaanisissa synteeseissä valmistettaessa väri- ja lääkeaineita, metalliteollisuudessa ja tekstiiliteollisuudessa.


title: Tiourea

text: Huoneenlämpötilassa tiourea on ulkomuodoltaan valkoisia kiteitä. Yhdiste liukenee hyvin veteen ja poolisiin orgaanisiin liuottimiin kuten etanoliin. Poolittomiin orgaanisiin liuottimiin se on liukenematon. Tiourealla on kaksi tautomerista muotoa. Tionimuoto, jossa hiili on sitoutunut kaksoissidoksella rikkiatomiin ja iminotiolimuoto, jonka rakenteessa kaksoissidos on hiili- ja typpiatomien välillä. Näistä tionimuoto on stabiilimpi.


title: Tiourea

text: Kuumennettaessa emäksisissä liuoksissa tiourea reagoi hajoamalla vetykarbonaateiksi, sulfideiksi ja ammoniumhydroksidiksi. aldehydien kanssa se reagoi muodostamalla N-hydroksialkyylitioureajohdannaisia, jotka kondensoituvat helposti hartseiksi. Akroleiinin kanssa reaktio voi olla hyvin kiivas. Klooriketonien, diketonien, hydroksiketonien ja dikarboksyylihappojen estereiden kanssa tiourea kondensoituu helposti muodostaen typpeä ja rikkiä sisältäviä heterosyklisiä yhdisteitä. Urean tavoin tiourea muodostaa hiilivetyjen kanssa inkluusioyhdisteitä ja komplekseja monien metalliyhdisteiden kanssa.


title: Tiourea

text: Tiourea ärsyttää voimakkaasti hengitysteitä ja silmiä. Yhdiste voi olla syöpää aiheuttava eli karsinogeeninen.


title: Tiourea

text: Ensimmäisen kerran tioureaa valmistettiin kuumentamalla ammoniumtiosyanaattia, joka hajoaa kuumennettaessa tioureaksi. Teollisesti tioureaa valmistetaan kuitenkin pääasiallisesti kalsiumsyanamidista ja vetysulfidista. Reaktiossa kalsiumsyanamidi muodostaa syanamidia, joka reagoi vetysulfidin kanssa.


title: Tiourea

text: Tioureaa käytetään valmistettaessa heterosyklisiä ryhmiä sisältäviä väri- ja lääkeaineita. Tällaisia ovat esimerkiksi levamisoli, sulfatiatsoli ja eräät kefalosporiinit. Muita yhdisteen käyttökohteita ovat käyttö valokuvauskemikaalina, kopiopaperin valmistus, polymeerien vulkanointia kiihdyttävänä yhdisteenä, apuaineena tekstiilien, kuten silkin, käsittelyssä, metallipintojen käsittelyyn kuparin jalostuksessa ja pinnoitettaessa muita metalleja kuparilla elektrolyyttisesti ja kullan ja hopean erottamiseen uuttamalla mineraaleista.


title: Kupera kulma

text: Kupera kulma tarkoittaa geometriassa kulmaa, joka on suurempi kuin oikokulma, mutta joka mahtuu täyden kulman sisälle, eli on suuruudeltaan 180° ja 360° väliltä. Oikokulmaa pidetään koverien- ja kuperien kulmien välisenä rajakulmana, joka ei kuulu kumpaakaan. Sen sijaan täysi kulma katsotaan joskus kuuluvan kuperiin kulmiin. Kuperan kulman eksplementtikulma on kovera kulma.


title: Kupera kulma

text: Riippuen käytettävästä mitta-asteikosta, kupera kulma α on suuruudeltaan (täysi kulma on mukana)


title: Kupera kulma

text: Kun α on kupera kulma, saavat trigonometriset funktiot seuraavia arvoja (täysi kulma on mukana, lähde kaikissa )


title: Nollakulma

text: Nollakulma on geometriassa kulma, jossa kulman kylkien väliin ei jää tilaa eli sen suuruus on 0°. Nollakulma on pienin terävä kulma.


title: Nollakulma

text: Nollakulman komplementtikulma on suora kulma, sen suplementtikulma on oikokulma ja eksplementtikulma on täysi kulma.


title: Nollakulma

text: Nollakulman käyttäminen herättää kysymyksen, voiko negatiivisia kulmia käyttää samalla tavalla kuin käytetään negatiivisia lukuja aritmetiikassakin. Kulmakäsite voidaan laajentaa suuremmillekin kulmille kuin täydelle kulmalle (eli 360°), jolloin kääntyvä kulman kylki alkaan tehdä uutta kierrosta. Jos liikkuva kulman kylki palaa takaisin ja pienenee, saavuttaa se lopulta nollakulman asennon ja voi jatkaa kääntymistä samaan suuntaan. Tällöin kulmalle voidaan määritettää negatiivisia kulman arvoja.


title: Nollakulma

text: Riippuen käytettävästä mitta-asteiksosta, nollakulma on suuruudeltaan


title: Nollakulma

text: Nollakulman trigonometristen funktioiden arvoja (lähde kaikissa ):


title: Cryptolocker

text: Cryptolocker on troijalainen kiristysohjelma, jonka kohteena ovat Microsoft Windows -käyttöjärjestelmällä varustetut tietokoneet, ja joka havaittiin ensimmäisen kerran syyskuussa 2013. Cryptolocker voi tulla tietokoneeseen esimerkiksi sähköpostin liitetiedostona. Aktivoiduttuaan haittaohjelma salaa tietyntyyppiset tiedostot koneen paikallisilla ja verkkolevyasemilla käyttäen RSA:ta. Salauksen purkava avain on haittaohjelman hallintapalvelimilla. Ohjelma esittää käyttäjälle maksuvaatimuksen (joko bitcoineja tai maksukuponkeja), ja uhkaa tuhota salausavaimen mikäli maksua ei suoriteta määräaikaan mennessä. Määräajan täytyttyä ohjelma tarjoaa mahdollisuutta purkaa salaus ohjelman ylläpitäjien palvelussa huomattavasti alkuperäistä korkeammalla hinnalla.


title: Cryptolocker

text: Vaikka Cryptolocker itsessään voidaan poistaa saastuneesta tietokoneesta, salattuja tiedostoja ei käytännössä voida avata ilman avainparin salaista avainta. Ars Technican mukaan ainakin osa uhreista on kertonut saaneensa salaisen avaimen lupauksen mukaisesti haltuunsa maksettuaan lunnaat. Toiset taas kertovat maksaneensa, mutta jääneensä silti ilman salauksen purkua.


title: Cryptolocker

text: Tyypillisesti Cryptolocker liikkuu näennäisesti uskottavan sähköpostiviestin liitetiedostona. Se voi myös asentua koneelle, joka on jo aiemmin otettu botnetin haltuun aiemman haittaohjelmatartunnan kautta. Sähköpostin liitteenä oleva ZIP-tiedosto sisältää PDF-tiedostoksi naamioidun suoritettavan tiedoston. Toisinaan ensin asentuva ohjelma on Zeus-troijalainen, joka sitten asentaa Cryptolockerin. Ohjelma asentaa Omat tiedostot -kansioon haittakuorman, jonka automaattinen käynnistys ohjelmoidaan Windowsin rekisteriin. Sitten ohjelma ottaa yhteyden johonkin hallintapalvelimistaan, ja pyytää palvelimelta 2048-bittisen RSA-avainparin julkisen avaimen, jolla tiedostot salataan. Lähin palvelin voi olla pelkkä välityspalvelin, joka välittää pyynnön edelleen varsinaisille palvelimille. Palvelimia on ripoteltu eri maihin, mikä vaikeuttaa niiden jäljittämistä.